Downloaded from YTS.BZ
Official YIFY movies site: YTS.BZ
การสู้คดีกับบริษัทใหญ่ๆ อย่างโบอิ้ง
ไม่ใช่เรื่องที่เกิดขึ้นทุกวัน
ยกมือขวาขึ้นค่ะ
คุณสาบานไหมว่าคำให้การต่อไปนี้
เป็นความจริงทั้งหมด ไม่มีสิ่งใดเจือปน ขอพระเจ้าเป็นพยาน
สาบานครับ
โบอิ้งจะสู้กับคุณจนถึงที่สุด
สิ่งที่เขาสั่งให้คนอื่นทำ คือการละเมิดกฎและระเบียบ
ซึ่งคนทำอาจต้องรับผิดชอบ ต้องข้อหาทางอาญา
เราแทบจะเอาชีวิตประชาชนมาเสี่ยงด้วยซ้ำ
ความร้ายแรงของผลกระทบ จากเรื่องที่เขาให้การ
ทำให้ผมต้องยั้งคิด
จอห์นเป็นคนกล้าหาญที่ออกมาพูด
แต่ผมก็คิดกับตัวเอง
ว่าเรื่องนี้อาจทำให้คนตายได้
จอห์นมีกำหนดให้การต่ออีกครั้ง ในตอนเช้าวันถัดมา
แต่พอถึงสิบโมง จอห์นก็ยังมาไม่ถึง
ผมก็เลยโทรไปที่โรงแรม
แล้วก็ขอต่อสายไปที่ห้องเขา
ไม่มีใครรับโทรศัพท์
ผมขอให้คนขึ้นไปดูว่าเขายังหลับอยู่หรือเปล่า
โรงแรมบอกว่า "ไม่ เขาไม่อยู่"
ผมก็ถาม "รถเขาอยู่ข้างนอกไหม"
ผู้จัดการกลับมาคุยโทรศัพท์แล้วบอกว่า
เธอไปดูที่รถเขามา แล้วก็เห็นเขาจากฝั่งเบาะคนนั่ง
แล้วเธอก็แจ้ง 911
โบอิ้งได้มอบเหตุผล ให้คนทั้งโลกกลัวการบินเพิ่มอีกข้อ
เครื่องบินดรีมไลเนอร์รุ่นใหม่ของบริษัท เกิดเพลิงลุกไหม้หลายลำ
เครื่องยนต์โบอิ้ง 777 ลำหนึ่ง ล้มเหลวไม่กี่นาทีหลังเทกออฟ
นี่บ้านพ่อแม่ผม หลังจากที่เครื่องยนต์ 777
ระเบิดกลางอากาศ
ผู้โดยสาร 129 คนได้รับการอพยพ มีผู้บาดเจ็บห้าราย
บาดเจ็บ 50 ราย หลังเครื่องบินเสียการควบคุมกลางอากาศ
ผู้โดยสารรายหนึ่งเสียชีวิตจากการระเบิด
นี่คือสิ่งที่อันตรายมากๆ ที่ยังเกิดขึ้น
เวลาเราเห็นข่าวแล้วข่าวเล่า เกิดเหตุครั้งแล้วครั้งเล่า
เราก็จะสงสัยว่าโบอิ้งยังบินอยู่ได้ยังไง
(ดิ่ง: สางปมโบอิ้ง)
(แซม โมฮอว์ก ผู้ตรวจสอบคุณภาพ โบอิ้ง ปี 2011-ปัจจุบัน)
ผมเป็นเด็กที่ยังแหงนมองเครื่องบิน ทุกครั้งที่ได้ยินเสียง
ผมก็แบบ "อ๊ะ"
ครับ
ผมชอบการบินมาตลอด
พ่อผมเคยทำงานกับเอฟ 14
ผมก็จะไปที่เกต ดูเครื่องบินออกบินเป็นประจำ
ตอนเด็กๆ สมัยอยู่ซีแอตเทิล
ผมก็คิดเสมอว่าสักวันผมอยากจะทำงานที่โบอิ้ง
ผมดีใจมากที่โบอิ้งมาดึงตัวผมไปตั้งแต่ตอนเรียน
โบอิ้งเป็นบริษัทที่ยอดเยี่ยม
ถ้าคุณสวมเสื้อโบอิ้ง
คนก็จะมาหา มาคุยด้วย
มันเป็นความรู้สึกภาคภูมิใจ
จุดระเบิดแล้ว
ขึ้นบินแล้ว
ผมเป็นนักวิทยาศาสตร์จรวดอยู่นาน แต่ผมก็อยากย้ายมาสายเครื่องบิน
ผมอยากทำงานในบริษัทผลิตเครื่องบิน ที่ดีที่สุดในโลก
ในช่วงร้อยปีนี้ โบอิ้งได้เปลี่ยนแปลง การเดินทางรอบโลก
บริษัทอากาศยานที่ใหญ่ที่สุดในโลก
พูดจริงๆ ผมเคยภูมิใจที่ได้ทำงานให้โบอิ้ง ตอนนี้ผมก็ยังภูมิใจอยู่
โบอิ้งเปลี่ยนชีวิตผม
ตอนเด็กๆ บ้านเราจนมากๆ
แล้วเส้นทางการเงินก็เปลี่ยนไปเลย
การได้ทำงานที่โบอิ้ง
การได้มีงานทำที่นั่นคือเหรียญเกียรติยศเลยจริงๆ
นี่คือโบอิ้ง
พวกเขาสร้างเครื่องบิน
พวกเขามีความคิดหนึ่งอยู่เสมอ
ทำทุกอย่างให้ดีกว่าที่จำเป็นจริงๆ อีกสักนิด
บริษัทโบอิ้งไม่เหมือนบริษัทอื่น ตรงที่ถ้าเกิดมีข้อพิพาท
ฝ่ายคุณภาพจะเป็นผู้ตัดสินใจขั้นสุดท้าย
ว่าจะอนุมัติผลงานชิ้นนั้นๆ หรือไม่
- โอเค เราพร้อมแล้วใช่ไหม - ใช่
เรามีสองถึงสามคนคอยดูทุกอย่างที่เราทำ
เพื่อรับประกันความถูกต้อง
ผมว่ามันไม่น่าใช้ได้นะ พูดจริงๆ
สมัยนั้น ฝ่ายคุณภาพคือเบรกหยุดระบบ
ถ้ามีปัญหา ผู้จัดการฝ่ายคุณภาพ จะมาหยุดสายการผลิต
ผู้บริหารก็สนับสนุนเรา
- ให้ทุกคนรอจนกว่าจะพร้อม - โอเค
แล้วอยู่ดีๆ บรรยากาศนั้นก็เปลี่ยนไปโดยสิ้นเชิง
(ปี 2005)
มันเป็นยังไงครับ ในฐานะซีอีโอที่เข้ามา…
วันแรกที่นั่นเป็นยังไง
คุณได้พบอะไรตอนเข้าไปถึงที่โบอิ้ง
แนวทางของผมคือเริ่มที่จุดเริ่มต้น
เรื่องวัฒนธรรมมันต้องคุยกันใหม่ทั้งหมด
ความตกต่ำของโบอิ้ง
หลายๆ อย่างจะสืบเจอต้นตอ จากการจ้างซีอีโอจิม แมคเนอร์นีย์
เขาดูเป็นตัวเลือกที่สมบูรณ์แบบ
เขาจบปริญญาตรีจากเยล
แล้วก็จบโทบริหารจากฮาร์วาร์ด
จิม แมคเนอร์นีย์ดูเหมือนสว.สหรัฐฯ จากเซ็นทรัลแคสติ้ง
(จิม แมคเนอร์นีย์ ซีอีโอ โบอิ้ง)
(ผู้นำโบอิ้ง)
จิม แมคเนอร์นีย์เป็นผู้บริหาร ของเจเนอรัล อิเล็กทริกมานาน และศิษย์เอก
ของคนที่ได้ชื่อว่า ซีอีโอผู้ทรงอิทธิพลที่สุดแห่งศตวรรษที่ 20
ชายที่ชื่อแจ็ค เวลช์
ผมก็เป็นคนหนึ่งที่มีความฝันแบบอเมริกัน เหมือนคนอีกมากมาย
แจ็ค เวลช์เป็นซีอีโอคนแรก ของบริษัทใหญ่อเมริกัน
ที่เน้นการเพิ่มกำไรให้มากที่สุดโดยไม่เลือกวิธี
เขาดำเนินการเร็วทั้งเรื่องเอาต์ซอร์ส
ย้ายธุรกิจไปต่างประเทศ เลย์ออฟครั้งใหญ่
สิ่งที่ดีที่สุดที่เราทำให้ลูกจ้างได้
คือทันทีที่เรารู้ว่าเขาอยู่ในสิบเปอร์เซ็นต์ล่าง
บอกเขาไปเลย
แจ็ค เวลช์ตอนยู่จีอีขึ้นชื่อ เรื่องการไล่คนสิบเปอร์เซ็นต์ล่างออกทุกปี
เขาทำให้ทุกคนกังวลถึงตำแหน่งงานตัวเองเสมอ
ด้วยกลยุทธ์ทั้งหมดนี้ แจ็ค เวลช์ทำให้จีอี กลายเป็นบริษัทที่มีมูลค่าสูงที่สุดในโลก
บริษัทที่บริษัทอเมริกันอื่นๆ เกือบทุกแห่ง
ต่างยกย่องเชิดชู
บอร์ดบริหารโบอิ้งก็เช่นเดียวกัน
ผมรู้ว่าผมอยากบริหารบางอย่าง แต่ไม่รู้ว่าอะไร
ตอนแมคเนอร์นีย์เข้ามา
โบอิ้งก็เดินหน้าเต็มที่ด้วยสไตล์แจ็ค เวลช์ เน้นกำไรเหนือสิ่งอื่นใด
แล้วเขาก็ได้รับหน้าที่พัฒนาเครื่องบินรุ่นใหม่ด้วย
เครื่อง 787 รุ่นใหม่ยังไม่ได้ประกอบขึ้นจริง
แต่ทางโบอิ้งมั่นใจ ในความสะดวกสบายของมันมากๆ
จนตั้งชื่อว่าดรีมไลเนอร์
การออกแบบและสร้างเครื่อง 787
จะต้องใช้งบราวๆ 10,000 ล้านดอลลาร์
แต่บอร์ดบริหารโบอิ้งไม่อยากจ่ายเยอะขนาดนั้น
มีแหล่งข่าวส่งเอกสารภายในให้ผม ว่าโบอิ้งวางแผน
จะสร้างเครื่องบินรุ่นนี้ด้วยงบ 5,000 ล้าน
ครึ่งหนึ่งของงบที่ต้องใช้ตามปกติ
(787 ดรีมไลเนอร์ 10,000,000,000 - 5,000,000,000)
(โบอิ้งเปลี่ยนวิธีผลิตเครื่องบินด้วย 787)
โบอิ้งขึ้นชื่อเรื่องวิศวกรรม และงานประกอบเครื่องบินมาโดยตลอด
การเปลี่ยนแปลงครั้งใหญ่เกิดขึ้นช่วงรุ่น 787
(787 ดรีมไลเนอร์ ส่วนใหญ่ประกอบในต่างประเทศ)
เราทราบว่าทางบริษัทจะเอาต์ซอร์ส
หลายชิ้นส่วนสำคัญของเครื่องบินรุ่นนี้
เพื่อประหยัดงบ
ส่วนกลางลำประกอบในอิตาลี
ปีกและแบตเตอรี่จากญี่ปุ่น
เกาหลีใต้จะทำปลายปีกและส่วนท้ายลำ
ใช้งานเอาต์ซอร์สเกือบทั้งลำ
เรารู้ได้ทันทีเลยว่ามันจะมีผลโดยตรง
กับความปลอดภัยและคุณภาพ
(โบอิ้งเอาต์ซอร์สสร้างกระแสหวั่นวิตก)
เราไม่ได้ควบคุมความปลอดภัย ของชิ้นส่วนเหล่านี้อย่างใกล้ชิดอีกต่อไป
เราได้แต่ยอมรับของที่ส่งมาให้ แล้วประกอบเข้ากับเครื่องบิน
(โรงงานประกอบโบอิ้ง)
ชิ้นส่วนเริ่มส่งมาจากซัพพลายเออร์เหล่านี้
แผนคือเครื่องบินจะประกอบเสร็จในสามวัน
ครั้งแรกที่โบอิ้งประกอบตัวลำสองส่วนเข้าด้วยกัน
มีคนส่งรูปมาให้
มีช่องว่างขนาดใหญ่ระหว่างสองส่วน
(โบอิ้งพบชิ้นส่วน 787 ผิดขนาด)
ปัญหาคือบางบริษัทในกลุ่มนี้
ทำงานไม่สำเร็จตามที่โบอิ้งจ้าง
พวกเขาไม่สามารถผลิตชิ้นส่วนได้ตามที่กำหนด
มันแย่มาก
(ตัวยึดปีกแน่นเกินไป)
ชิ้นส่วนเครื่องบินถูกสั่งผลิต…
จากภายนอกมากเกินไป
(ปัญหาโครงสร้างบริเวณส่วนเชื่อมต่อ ระหว่างปีกกับตัวลำ)
ไม่มีอะไรประกอบเข้ากันได้
(โบอิ้ง ดรีมไลเนอร์ ฝันร้ายเอาต์ซอร์ส)
เกิดความล่าช้าครั้งแล้วครั้งเล่า
(ดรีมไลเนอร์ล่าช้า)
โบอิ้งอยากเปิด สายการประกอบที่สองสำหรับรุ่น 787
เพื่อพยายามเพิ่มกำลังผลิต
(โบอิ้งจ่อเพิ่มสายการประกอบเพื่อ 787)
โบอิ้งเริ่มต้นจากซีแอตเทิล
แล้วก็ไม่เคยไปประกอบเครื่องบินที่อื่นเลย
นี่คือพื้นที่ที่โบอิ้งน่าจะมีแรงงาน
สายการผลิตอากาศยานที่ทักษะสูงที่สุดในโลก
แต่แรงงานส่วนใหญ่รวมตัวกันเป็นสหภาพ
แมคเนอร์นีย์เกลียดสหภาพ
มันทำให้โบอิ้งต้องจ่ายเงินมากขึ้น
พอถึงปี 2009 เขาเลยบอกว่า
เราจะเปิดสายการประกอบ 787 สายที่สองในเซาท์แคโรไลนา
ฉันภูมิใจเสมอที่ได้พูดว่า เราไม่มีสหภาพในเซาท์แคโรไลนา
เพราะเราไม่จำเป็นต้องมีสหภาพ ในเซาท์แคโรไลนา
นี่เป็นอีกครั้งที่ผู้นำของโบอิ้ง ไม่ได้ตัดสินใจโดยคำนึงถึงความปลอดภัย
แต่คำนึงถึงการประหยัดต้นทุน คำนึงถึงกำไรของบริษัท
คุณได้รู้อะไรจากวิศวกรของคุณบ้าง
เรื่องการขนชิ้นส่วนกลับมา และกลับไปประกอบ
โบอิ้งแบบเดิมๆ ที่เราโตมากับมัน
เราจะไม่กลับไปเป็นโบอิ้งแบบเดิมครับ
ห้า สี่ สาม
- สอง หนึ่ง - สอง หนึ่ง
ตัด
ตอนโบอิ้งตั้งโรงงานที่เซาท์แคโรไลนา
ที่นั่นยังไม่มีธุรกิจการบิน
แน่นอนครับ ที่นั่นจึงยังไม่มี แรงงานประสบการณ์สูง
พวกเขาส่งผู้เชี่ยวชาญ จากพื้นที่ซีแอตเทิลเข้าไปบ่อยๆ
จอห์น บาร์เนตต์คือหนึ่งในนั้น
ตอนผมเริ่มงานกับโบอิ้ง
มีพวกเรากลุ่มหนึ่งยืนล้อมรอบกัน คุยกันว่า "คุณมาจากไหนกันบ้าง"
ผมบอกไปว่าผมมาจากลุยเซียนา
เพื่อนผมคนหนึ่งก็โพล่งขึ้นมา
"นายเป็นเด็กริมบึงจากลุยเซียนาใช่ไหม"
หลังจากนั้น ผมก็ได้ชื่อเล่น "สวอมปี้"
ผมเป็นผู้จัดการฝ่ายคุณภาพที่ซีแอตเทิลอยู่ 15 ปี
จริงๆ ผมเป็นผู้จัดการฝ่ายคุณภาพคนแรกๆ
ที่ถูกส่งไปชาร์ลสตัน เพื่อช่วยจัดตั้งไซต์งานประกอบดรีมไลเนอร์ใหม่
ในฐานะผู้จัดการฝ่ายคุณภาพ
หน้าที่ผมคือตรวจสอบให้แน่ใจ ว่าเครื่องบินประกอบถูกต้อง
จอห์นเป็นฝ่ายคุณภาพที่เก่งมาก เป็นคนสายเครื่องบิน
เราเป็นผู้จัดการฝ่ายคุณภาพทั้งคู่
เราเป็นเพื่อนที่ดีต่อกัน
ผมเคยซื้อหางจระเข้ชั่งกิโลขายจากจอห์น เพราะเขาเป็นเด็กลุยเซียนา
ผมเป็นคนใต้
เซาท์แคโรไลนาเป็นโอกาส ที่ผมจะได้มาอยู่ใกล้ครอบครัว
เราคุยกันตลอดว่าเขาเสียงดัง ภูมิใจในตัวเอง
เวลาเขาเดินเข้ามา เราจะรู้ได้เลย เพราะเขาเสียงดัง
ใช่ เด็กริมบึง
ตอนผมย้ายไปชาร์ลสตัน แล้วได้เจอจอห์น บาร์เนตต์
ผมดูออกเลยว่าเราเป็นคนแบบเดียวกัน
คุณภาพต้องมาเหนือสิ่งอื่นใด
ผมกับจอห์นได้ทำความรู้จักกันจริงๆ ก็ตอนออกทริปรับสมัครพนักงาน
เราได้สัมภาษณ์สัปดาห์ละ 100 กว่าคน
เราถูกสั่งมาตั้งแต่แรก
ว่าบริษัทไม่ต้องการอิทธิพลสหภาพในชาร์ลสตัน
ข้อตกลงส่วนหนึ่งที่โบอิ้งทำกับเซาท์แคโรไลนา
คือบริษัทจะจ้างแรงงานส่วนใหญ่ในท้องถิ่น
เราจัดงานจ็อบแฟร์
เราจ้างเด็กที่เพิ่งจบใหม่เข้ามา
เราแทบจะไปถึงจุดที่ถ้าคุณรู้ว่าไขควงคืออะไร
โบอิ้งก็ตกลงจ้างคุณแล้ว
คิดยังไงกับคนที่ทำงานที่นี่
มีแต่พวกไม่เอาถ่าน
- ห่วยทุกคน - ไม่ ไม่ใช่ทุกคนหรอก
ไม่ใช่ทุกคน แต่ส่วนใหญ่ทำงานไม่เป็น
แค่มาเข้างานตามเวลาเฉยๆ นั่นแหละความคิดผม
ใช่ ทำกันอยู่แค่นั้น
ผมไปหาหัวหน้า
แล้วบอกว่าคนพวกนี้ ไม่ได้รับการสอนงานตามที่ควร
ไม่ได้เรียนกระบวนการ ข้อบังคับของเอฟเอเอ
มีแค่สอนให้เอาตรายางปั๊มเอกสาร
แต่หัวหน้าผมก็ไม่ได้สนใจการสอนงาน
พวกเขาแค่อยากผลิตงานส่งออกไป
ชาร์ลสตันมีแรงงานที่ไม่รู้วิธีการประกอบ
เครื่องจักรที่มีความซับซ้อนสูงติดอันดับโลก
ความผิดพลาดสะสมเกิดขึ้นแทบจะทันที
ผมเดินเข้าไปดูโรงงานผลิต
แล้วผมก็ได้ยินเสียงทุบตีดังมากๆ
พอเข้าไปดูใกล้ๆ
ผมก็เห็นผู้จัดการใช้ค้อนปอนด์
ตอกสลักใส่ชุดล้อเครื่องบิน
ผมคิดกับตัวเองเลย ผมต้องถ่ายสิ่งที่เกิดขึ้นเก็บไว้
ผมเอากล้องไปให้จอห์น บาร์เนตต์ดู
เราไม่ใช้ค้อนปอนด์ประกอบเครื่องบิน
สลักฟิวส์ถูกทุบจนเละ
จริงๆ แล้ว เมื่อยุค 90
เราก็เคยมีปัญหาสลักแตกร้าวจากการใช้งานหนัก
เครื่องเจ็ตเอล อัลของอิสราเอล พุ่งชนอาคารเมื่อวันอาทิตย์
หลังเครื่องยนต์สองชุดหลุดออก
โบอิ้ง บริษัทที่สร้างจัมโบ้เจ็ตรุ่นนี้
กำลังเร่งให้ทุกสายการบินตรวจสอบ
สลักที่ยึดเครื่องยนต์เข้ากับปีกเครื่องบินรุ่น 747
มีความเป็นไปได้เยอะมาก ที่จะเกิดรอยแตกร้าว มันน่าเหลือเชื่อ
จอห์นบอกว่า "นี่ คุณต้องเอาเรื่องนี้ ไปรายงานผู้บริหารเบื้องบน"
ผมคาดว่าผู้บริหารจะตำหนิผู้จัดการคนนี้ และทำการแก้ไข
แต่ผมกลับถูกสั่งให้ทำลายหลักฐานวิดีโอ
ผมถูกส่งไปนอกไซต์งานเพื่อกีดกัน
ไม่ให้ผมสืบค้นว่าเกิดเรื่องอะไรขึ้น
มันเหมือนเป็นวิธีบอกเราว่า
การผลิตจะดำเนินต่อไป ไม่ว่าเราจะอยากให้ทำหรือไม่
เราต้องพัฒนาให้ดีกว่าเดิม ไปถึงจุดที่สูงกว่าเดิม
มันไม่ใช่ว่าเราจะนั่งแช่อ่างน้ำร้อนเฉยๆ
แล้วทุกคนจะสบายใจกับประเด็นที่เกิดขึ้นได้
มันมีการผลักดัน มีความเป็นผู้นำ และการขยายขอบเขต
จากฝั่งหัวหน้าอยู่
จิม แมคเนอร์นีย์มุ่งมั่นมาก
กับการทำงานให้เสร็จตามกำหนด โดยใช้ต้นทุนต่ำที่สุด
ดังนั้น ทุกความล่าช้าในการผลิต
เป็นสิ่งที่ยอมรับไม่ได้เลย
ทุกคนที่นี่ถูกกดดันให้ทำงานให้เสร็จตามกำหนด
โดยไม่สนใจคุณภาพ
ถ้าเครื่องบินไม่ผลิตเสร็จโดยเร็วที่สุด
ผู้จัดการก็จะอดได้โบนัส
ณ ตอนนั้น ผมตรวจสภาพเครื่องบิน
ผมเห็นจุดเชื่อมส่วนท้ายกับส่วนลำมีรูโหว่
แล้วตัวยึดในนั้นก็ผิดขนาด
ผมกังวลกับสิ่งที่ได้เห็น
บริษัทเคยเสียเครื่องบินที่ใส่ตัวยึดแบบนั้น
ผมรายงานผู้จัดการฝ่ายคุณภาพ เขาบอกว่า "สนใจแต่งานของตัวเองไปเถอะ"
เราจะโดนดุด่าอย่างหนัก ถ้าใครก็ตามเข้าไปขัดขวางกระบวนการ
เพื่อแก้ไขตำหนิ
ใครทำแบบนั้นก็ซวย
ผมมีความยินดีที่ได้ต้อนรับทุกท่าน เข้าสู่พิธีมอบใบรับรอง
สำหรับโบอิ้ง 787 ดรีมไลเนอร์
หลังจากเปิดตัวดรีมไลเนอร์ โบอิ้งก็มีปัญหาทางการเงิน
(ดรีมไลเนอร์ล่าช้า ถ่วงกำไรโบอิ้ง สูญต้นทุนนับพันล้าน)
แล้วบริษัทก็ไม่อยากลงทุนออกแบบรุ่นใหม่
เพราะการลงทุนในเครื่องบินรุ่นใหม่ ต้องใช้เงินมหาศาล
โบอิ้งต้องเผชิญกับความยากลำบาก
จากคู่แข่งต่างชาติที่ตั้งเป้าหมายไว้สูงมากๆ
แอร์บัสได้รับไฟเขียวแล้ว
เครื่องเอ 320 นีโอได้รับการอนุมัติ
แล้วแอร์บัสก็ประกาศ ว่าจะติดเครื่องยนต์ประหยัดเชื้อเพลิงรุ่นใหม่
ให้กับเครื่องเจ็ตรุ่นยอดนิยมของตัวเอง
ที่จะช่วยประหยัด ต้นทุนเชื้อเพลิงได้ถึง 20 เปอร์เซ็นต์
ลูกค้าได้สั่งซื้อเครื่องบินกว่า 4,300 ลำ
แอร์บัสถล่มโบอิ้งได้อย่างราบคาบ
จิม แมคเนอร์นีย์แตกตื่น
โบอิ้งต้องพัฒนาเครื่องบินรุ่นใหม่
โบอิ้งเอนเอียงไปทาง ทำเครื่องรุ่นใหม่มาแทน 737
แต่มันต้องใช้เวลาหลายปี
จิม แมคเนอร์นีย์ตัดสินใจอย่างรีบร้อนมากๆ
แมคเนอร์นีย์ตัดสินใจว่า "เรามาทำเรื่องง่ายๆ กัน"
ติดตั้งเครื่องยนต์ประหยัดเชื้อเพลิงรุ่นใหม่ ลงในเครื่อง 737 รุ่นเดิม
(737 แม็กซ์ 9)
แล้วมันก็กลายเป็นรุ่น 737 แม็กซ์
(เซาท์เวสต์สั่งโบอิ้ง 737 แม็กซ์ 150 ลำ)
ทันทีที่ประกาศรุ่นนี้ออกมา
ยอดขายก็เริ่มพุ่งกระฉูดอย่างแรง
คำสั่งซื้อล็อตใหญ่ ที่สายการบินเซาท์เวสต์จะสั่งเข้ามา
ไลอ้อนแอร์กรุ๊ปสั่งซื้อโบอิ้ง 737 แม็กซ์ 50 ลำ
เรามีบัญชียอดสั่งซื้อยาวสุดลูกหูลูกตา
ความโล่งใจครั้งใหญ่สำหรับโบอิ้ง
และนั่นหมายถึงกำไรสำหรับผู้ถือหุ้น
- จิม แมคเนอร์นีย์ - ขอบคุณครับ
และเงินก้อนโตสำหรับซีอีโอ
เมื่อปี 2015 ตอนจิม แมคเนอร์นีย์ลาออก
เขาทำเงินไปแล้วหลายร้อยล้านดอลลาร์
แล้วก็ได้กองทุนเกษียณไปอีกหลายสิบล้านดอลลาร์
(ค่าตอบแทนโดยประมาณ 10 ปีในตำแหน่งซีอีโอ 1.9 - 244.6 ล้านดอลลาร์)
ผมมั่นใจว่าตอนเขาออก เขาก็คิด "ว้าว ผมนี่ผลงานสุดยอด"
"ดูราคาหุ้นตอนนี้สิ"
(ราคาหุ้นโบอิ้ง ปี 2005-2015 67.78 - 140.06 ดอลลาร์)
(ฟอร์จูน ทำอย่างไรให้ยิ่งใหญ่)
เพราะการลดต้นทุนดูจะประสบผลสำเร็จ
มันก็จะเกิดขึ้นต่อไปแม้หลังจากเขาลาออก
ตอนแมคเนอร์นีย์ลาออก
บอร์ดก็แต่งตั้งผู้สืบทอดที่เขาเลือกไว้เอง
ชายที่ชื่อว่าเดนนิส มิวเลนเบิร์ก
ก่อนที่เขาจะขึ้นมารับตำแหน่ง
มิวเลนเบิร์กเป็นเงาตามตัวแมคเนอร์นีย์ อยู่นานถึง 18 เดือน
ผมคิดว่าในช่วงนั้น แมคเนอร์นีย์ก็ได้ชี้ให้เห็น
ถึงทุกอย่างที่เขาทำมาตลอด
ที่ประสบความสำเร็จอย่างสูงในแง่การเงิน แล้วบอกเขาว่า "ทำต่อไป"
เขาก็เลยทำตาม
(ราคาหุ้นโบอิ้ง ปี 2015-2018 136 - 276 ดอลลาร์)
หุ้นโบอิ้งยังพุ่งทะยานอย่างต่อเนื่อง
แปลกใจไหมครับ
ที่เห็นราคาหุ้นพุ่งขึ้นอย่างต่อเนื่อง
ผมไม่ได้พูดเลยนะว่าผมแปลกใจ เราให้สัญญาไว้ว่าจะเร่งการผลิต
แล้วเราก็กำลังเร่งการผลิตขึ้นจริง
- ซึ่งผมเดาว่าควรจะทวีคูณกว่านี้… - ผมก็คิดอย่างนั้น
เดี๋ยวเราจะมาคุยเรื่องพาณิชย์…
ตอนมิวเลนเบิร์กเข้ามา ผมก็คิดว่า "ไม่มีอะไรเปลี่ยนแปลงหรอก"
(เสียงจอห์น บาร์เนตต์ บันทึกเสียง ปี 2020)
จริงๆ มันแย่ลงด้วยซ้ำ
(เซาท์แคโรไลนา โรงงานดรีมไลเนอร์)
วันหนึ่งผมถูกเรียกตัวไปตรวจดรีมไลเนอร์
เราเจอเศษโลหะเล็กๆ
บนสายไฟใต้พื้นเต็มไปหมดเลย
ตอนกำลังปูพื้น
เกลียวของตัวยึดเกิดการหลุดลอก
(เกลียวหลุดลอก)
พอผ่านไปนานๆ เศษโลหะพวกนี้จะสั่นอยู่ข้างใน
แล้วมันจะทำให้สายไฟช็อต
เรารู้กันดีว่าการช็อตเล็กน้อย ก็ทำให้เครื่องบินตกทั้งลำได้
สวิสแอร์ 111 มีควันในค็อกพิต
(2 กันยายน ปี 1998)
ขอบินกลับทันที
เที่ยวบิน 111 ของสวิสแอร์ มีปลอกหุ้มสายไฟขาดในระบบความบันเทิง
ทำให้เกิดไฟไหม้จนเครื่องบินทั้งลำตก
ทุกคนบนเครื่องตายหมด
เราบินอยู่เหนือซากประมาณ 6,000 ฟุต
เที่ยวบิน 800 ของทีดับเบิลยูเอ ก็มีปลอกหุ้มสายไฟขาดในถังน้ำมัน
จนระเบิดกลางอากาศ
ตัวยึดแบบนี้บนเครื่องดรีมไลเนอร์ มีประมาณ 20,000 ชิ้น
เราเจอเศษโลหะประมาณ 60,000 ชิ้น
ลอยไปมาบนสายไฟ
ผมก็เลยไปรายงานหัวหน้า
เขาบอกว่า "การเก็บทิ้ง มันเปลืองเงินและเวลามากเกินไป"
แล้วคุณจะเสียเงินแค่ไหน เสียเวลาขนาดไหน
ถ้าเครื่องบินรุ่นนี้ลำหนึ่งตก พร้อมผู้โดยสาร 350 คน
ผมบอกว่า "ผมจะไม่เซ็นชื่อรับรองเครื่องบินลำนี้
ว่ามันปลอดภัยและมีความสมควรเดินอากาศ"
แต่หัวหน้าก็ไม่ฟัง
หลังจากนั้น ผมก็โดนย้ายทุกสี่ถึงหกเดือน
แค่เพื่อแกล้งผม
ทุกครั้งที่ผมถูกย้ายไปที่ต่างๆ
ผมก็จะเจอปัญหาใหญ่
ผมแค่อยากถามความเห็นคุณนะ
พ่อตาแม่ยายผมจะขึ้นเครื่องรุ่นนี้
คิดว่าพวกท่านปลอดภัยไหม
(เซาท์แคโรไลนา โรงงานดรีมไลเนอร์)
ก็แค่พ่อตาแม่ยาย
เป็นคุณเองจะขึ้นไหม
ไม่
ผมได้ทริปเที่ยวฟรีมา
- วันไหน - แต่คุณต้องขึ้นเครื่อง 787 นะ
- ให้ตายเถอะ - อะไร
ไม่ เราจะไม่ไปเที่ยวบนเครื่อง 787
รู้ไหมว่าเกิดอะไรขึ้นบนเครื่อง 787
เกิดอะไรขึ้นเหรอ
มีอะไรบ้างที่ไม่เกิด
ผมคงไม่ขึ้นเครื่องรุ่นนี้หรอก
เพราะผมเห็นคุณภาพไอ้ของห่วยๆ รุ่นนี้
ถอยหลังเข้าคลองอยู่ที่นี่
ชาร์ลสตันเป็นโรงงานแรก
ที่ผมได้ยินว่าคนส่วนใหญ่ที่ทำเครื่องบิน
จะไม่ยอมขึ้นไปนั่ง
ถ้าคนของคุณเอง ยังไม่มั่นใจพอที่จะบินด้วยสินค้าของคุณ
คุณกล้าปล่อยมันออกไป ให้ประชาชนที่ขึ้นเครื่องบินได้ยังไง
โรงงานที่ชาร์ลสตัน
เรานึกว่าวัฒนธรรมจะแตกต่าง จากที่ซีแอตเทิลโดยสิ้นเชิง
(ซีแอตเทิล วอชิงตัน)
แต่เมื่อปี 2015 มีสัญญาณเตือนภัยดัง
ตอนผมค้นพบว่าชุดล้อลงจอดที่ผุพังของรุ่น 787
ที่เราคัดทิ้งไปแล้ว
เอาสีแดงพ่นคำว่า "คัดทิ้ง" เลยนะ
ถูกนำกลับมาใช้ที่สายการผลิตดรีมไลเนอร์
ว่าง่ายๆ ชิ้นส่วนพวกนี้มันเน่าแล้ว
พอผมเริ่มค้นคว้า ผมก็พบว่ามีชิ้นส่วนที่คัดทิ้ง
ถูกนำกลับมาใช้ประกอบเครื่องบิน มาหลายต่อหลายปีแล้ว
(ผู้จัดการฝ่ายคุณภาพ คุณภาพซัพพลายเออร์)
(หยุด การกระทำนี้ไม่ได้รับอนุญาต)
(ชิ้นส่วนเสียหาย)
เราไม่มีวันรู้ขอบเขต
ว่าชิ้นส่วนพวกนี้อยู่บนเครื่องบินเยอะแค่ไหน
โบอิ้งขายดรีมไลเนอร์ออกไปแล้ว มากกว่า 1,200 ลำ
ฝูงบินนี้ทำการบินผ่านกว่า 85 ประเทศ
มีผู้โดยสารพันล้านคน
เราก็เลยดำเนินการสอบสวนบริษัท
(ชิ้นส่วนเครื่องบินคัดทิ้ง นำกลับมาใช้ในการผลิต)
ไม่มีผู้จัดการคนไหนถูกไล่ออก ติดคุก หรือถูกพักงานเลย
เหมือนมันเป็นส่วนหนึ่งของธุรกิจไปแล้ว
ผมไม่รู้ว่ามันหมายถึงยังไง สำหรับเครื่องบินหลายพันลำที่ยังบินอยู่
ณ จุดนี้ ใครก็เดาไม่ออก
โบอิ้งรุ่นใหม่นี้ การปฏิบัติต่อหลายๆ คน และต่อผู้จัดการฝ่ายคุณภาพ
กำลังทำลายทั้งบริษัท
มันทำให้ผมกลัว
กลัวแทบตายเลยครับ
จอห์นกลับบ้านมาในสภาพกังวล
เขาบอกว่า "ผมไม่อยากจะเชื่อ ว่าพวกเขาไม่ยอมเข้าใจเลย"
ต่อมาฉันก็สังเกตได้ ว่าเรื่องนี้เริ่มส่งผลกับเขาจริงๆ
ผมต้องคิดให้ดีก่อนจะไปแจ้งฝ่ายบุคคล
เพราะที่โบอิ้ง ถ้าคุณแจ้งฝ่ายบุคคล คุณจะตกเป็นเป้า
ผมรู้จากประวัติที่ผ่านๆ มา และเหตุการณ์ครั้งอื่นๆ
ว่ามีโอกาสสูงที่โบอิ้งจะไล่คุณออกตรงนั้นเลย
บริษัทจะยึดคอมพิวเตอร์ ยึดโทรศัพท์มือถือคุณ
บริษัทจะยึดเอกสารทุกอย่างของคุณ
ตอนนี้คุณกลายเป็นพนักงานที่ถูกเลิกจ้าง
และถูกขึ้นบัญชีดำทั่วทั้งอุตสาหกรรม
ผมก็กลัวสิ่งที่พวกเขาจะทำ
แต่เรากำลังทำให้ประชาชนที่ขึ้นเครื่องบิน ต้องเสี่ยงอันตราย
เรื่องนี้มันยอมรับไม่ได้
ผมเลยตัดสินใจว่าผมจะสู้กับพวกเขา
(ผมได้ยื่นฟ้องคดี #อีดับเบิลยูบี 17544)
ผมเลยไปแจ้งฝ่ายบุคคล ว่าพวกเขาละเมิดระเบียบการ
ฝ่ายบุคคลบอกว่า "ใช่ คุณพูดถูก"
แต่พวกเขาไม่แก้ไขอะไรหรอก
ผมเลยร้องเรียนด้านจริยธรรม
ก็ไม่เกิดอะไรขึ้น
ผมเขียนจดหมายถึงรองประธาน ฝ่ายจริยธรรมองค์กรในวอชิงตัน ดีซี
ผู้บริหารก็ยังไม่ทำอะไร
ผมร้องเรียนไปถึงโอชา
ผมไปแจ้งเอฟเอเอ องค์กรบังคับใช้กฎหมายกำกับดูแล
เพื่อให้จัดการปัญหานี้
แต่มีใครสนใจบ้างไหม
หรือจะต้องให้เครื่องบินตกก่อน ถึงจะมีคนพูดว่า
"ว้าว บางทีเราน่าจะฟังเขา"
(10 มีนาคม ปี 2019)
ฉันจำได้ว่าตื่นขึ้นมาในเช้าวันอาทิตย์
ลูกสองคนอยู่ข้างๆ ฉัน ฉันก็เลยบอกว่ามันคงจะดีนะ ถ้าพ่อ…
ได้เห็นรูปลูกๆ ฉันก็เลยถ่ายเซลฟี่รูป…
ลูกทั้งสองคน
พิมพ์ว่า "อรุณสวัสดิ์ พ่อ" แล้วก็ใส่อีโมจิไปเยอะๆ
(อรุณสวัสดิ์ พ่อ)
(ส่งไม่ถึง)
ฉันสังเกตเห็นว่าข้อความส่งไม่ถึง
ซึ่งฉันก็คิดว่ามันแปลกๆ นิดหน่อย
แต่ฉันก็คิดว่าอาจจะแค่สัญญาณไม่ดี ที่แอดดิสอาบาบา
มิคเดินทางไปทำงานหลายๆ อย่าง กับสหประชาชาติ
เขาต้องการจะช่วยเหลือคนอื่นเสมอ
หลายชั่วโมงต่อมา ฉันก็หยิบโทรศัพท์มาดู
แล้วเขาก็ยังไม่ตอบกลับมา
แต่มีสายไม่ได้รับหลายสายจากเพื่อนคนหนึ่ง
ฉันก็เลยโทรกลับไป เขาบอกว่า "นีชา คุณเห็นข่าวหรือยัง"
"มีเหตุเครื่องบินตก"
แล้วเขาก็บอกว่า "ผมคิดว่ามิคอยู่บนเครื่องนะ"
ฉันก็บอก "ไม่นะ"
"ไม่"
เครื่องบินของเอธิโอเปียนแอร์ไลน์สตก ไม่นานหลังเทกออฟ
ผู้โดยสารและพนักงานสายการบินทั้ง 157 ราย ที่คาดว่าอยู่บนเครื่องเสียชีวิตทั้งหมด
มันเหมือนเวลาหยุดเดินไปเลย
คนไม่ได้หายไปจากชีวิตเราได้เฉยๆ
จากที่เขาเคยอยู่ตรงนั้น อยู่ดีๆ ก็หายไป
แต่นั่นก็คือสิ่งที่เกิดขึ้น
เขาหายไปเลย
ฉันคิดว่าด้วยสัญชาตญาณวิศวกร สมองก็เลยทำงาน
แล้วฉันก็เริ่มค้นคว้าข้อมูล
(เครื่องบินเอธิโอเปียนแอร์ไลน์ส โบอิ้ง แม็กซ์ 8 ลำที่สองที่ตกในรอบไม่กี่เดือน)
โบอิ้งต้องเจอคำถามมากมาย เกี่ยวกับความปลอดภัยในเช้าวันนี้
เพราะนี่คือเครื่องบินตกครั้งที่สอง ในระยะเวลาแค่ห้าเดือน
เครื่องบินไลอ้อนแอร์ตกนอกชายฝั่งอินโดนีเซีย
โดยมีผู้โดยสารเกือบ 200 คน
ฉันได้รู้ว่านี่ไม่ใช่แม็กซ์ลำแรกที่ตก
เครื่องบินรุ่นใหม่ล่าสุดตกจากฟ้า
ถึงสองครั้ง
มันเป็นไปได้ยังไง
ฉันต้องการคำตอบ
(เร่งตรวจสอบเครื่องบิน)
มีคำสั่งฉุกเฉินห้ามบิน เครื่องโบอิ้งรุ่นแม็กซ์ 8 และ 9 ทุกลำ
เอฟเอเอสั่งห้ามบิน จนกว่าจะยืนยันความปลอดภัยในการใช้งานได้
ประเด็นหลักของเครื่องบินตกทั้งสองลำ ถูกพุ่งเป้าไปที่ระบบใหม่ที่เรียกว่าเอ็มแคส
ซอฟต์แวร์เอ็มแคสที่ทรงพลัง ควบคุมเครื่องเหนือนักบินได้ระหว่างการบิน
จนทำให้นักบินไร้อำนาจ
(นักบินโบอิ้งพบข้อผิดพลาด ในระบบควบคุม 737 2 ปีก่อนดิ่งมรณะ)
โบอิ้งปิดบังข้อมูลสำคัญจากทั้งเอฟเอเอ
ลูกค้า และนักบินของเครื่อง 737 แม็กซ์
เอฟเอเอประมาณการว่าเครื่องบินรุ่นแม็กซ์ อีก 15 ลำจะตกในช่วงไม่กี่สิบปีข้างหน้านี้
ทางโบอิ้งและซีอีโอเองก็รู้ว่า ระบบที่ผิดพลาดคือความเสี่ยงด้านความปลอดภัย
แต่กลับบอกประชาชนว่า แม็กซ์ปลอดภัยไม่ต่างจากเครื่องบินทุกรุ่น
ที่เคยขึ้นบินเหนือน่านฟ้า
ยิ่งได้รู้ข้อมูล ฉันก็ยิ่งคิดได้
ว่าทุกอย่างมันผิดมากๆ
และเราต้องเรียกร้องความยุติธรรม
(แต่ไม่ดำเนินการใดๆ)
("ประพฤติผิดในทางอาญา")
ลูกๆ ฉันรู้ว่าพ่อขึ้นเครื่องบิน
และคนเลวเป็นคนผลิตเครื่องบินลำนั้น
ลูกถามฉันว่า "เราจะจับคนเลวได้ไหม"
ฉันตอบว่า "แม่ไม่รู้"
"เราต้องรอดูกันไป"
หลังจากเครื่อง 737 แม็กซ์ตก
ทุกคนในโรงงานของเราก็ช็อกกันไปหมด
เราจริงจังกับการทำงาน
โดยเฉพาะเรื่องคุณภาพของชิ้นงาน ที่เราเซ็นอนุมัติเป็นสินค้าดี
ผมเสียใจมากๆ
ขอพักแป๊บนะครับ
ขอโทษครับ
ในแง่ความรู้สึก ผมว่ามันก็หม่นหมองกันทุกคน
เพราะเราทำอะไรกันอยู่
เรามาอยู่ในวงการนี้ทำไม
แล้วทำไมเราต้องเร่งงาน
มันส่งผลกระทบกับเรา
ทุกวันที่เราใช้เวลาไปกับการทำงาน เราคำนึงถึงประชาชนที่ขึ้นเครื่องบิน ดังนั้น…
เราเสียใจแทนครอบครัวผู้ตาย
ยิ่งตอนที่ได้ดูพวกเขาถือรูปคนที่ตัวเองรักใบใหญ่ๆ
มันทำใจยากสำหรับทุกคน
แต่สำหรับพนักงานโบอิ้ง มันทำใจดูได้ยากมากๆ
ลูกสาวฉันเป็นนักมนุษยธรรม
เธอตัดสินใจอุทิศชีวิตตัวเองเพื่อผู้อื่น
จริงๆ วันนั้นเป็นวันเริ่มงานวันแรกของเธอด้วย
ทำไมเราต้องตื่นมา
เพื่อรับสายแจ้งเหตุ
ว่าลูกชายสองคนของเราอยู่บนเครื่องบินที่ตก
ซาเมีย ลูกสาวเรา กำลังเดินทางไปแอฟริกาตะวันออก
จะไปเริ่มอาชีพในสายงานสาธารณสุข
สิ่งที่ผมโกรธที่สุดคือการได้อ่านข่าว
ว่าทนายของโบอิ้งบอกว่า ครอบครัวผู้ตายไม่สมควรได้รับ
เงินชดเชยความเจ็บปวดทรมาน ที่คนที่พวกเขารักต้องเผชิญ
(ผู้ตายไม่มีเวลารู้สึกเจ็บปวด ชั่วขณะที่เครื่องบินชนพื้นโลก)
ทนายบอกว่ามันเกิดขึ้นเร็วมาก จนผู้ตายไม่รู้ว่าเกิดอะไรขึ้น
ผมคิดถึงช่วงหกนาทีสุดท้ายบ่อยมากๆ
ภรรยากับแม่ยายของผมรู้ตัวว่ากำลังจะตาย
ทั้งคู่ต้องปลอบใจเด็กๆ ในช่วงวาระสุดท้าย
ทั้งที่รู้ว่าทุกคนกำลังจะถึงจุดจบ
ผมอยากอยู่ที่นั่นกับพวกเขา
ผมไม่เคยลืมเลยว่า เลือดเนื้อของครอบครัวผมอยู่ที่เอธิโอเปีย
ผสมลงไปกับผืนดิน เชื้อเพลิงเครื่องเจ็ต และเศษซากของเครื่องบิน
(เดนนิส มิวเลนเบิร์กปัดลาออก เซ่นปมสองเครื่องบินดิ่งมรณะ)
ช่วงหลายเดือนหลังเครื่องบินตกลำที่สอง
มิวเลนเบิร์กเริ่มเก้าอี้ร้อนแล้ว
สุดท้าย พอถึงเดือนธันวาคม ปี 2019 มิวเลนเบิร์กก็ถูกไล่ออก
(โบอิ้งตะเพิดซีอีโอ เดนนิส มิวเลนเบิร์ก)
แต่ถึงแม้เขาจะกุมบังเหียน ระหว่างเกิดเหตุเครื่องบินตกร้ายแรงถึงสองครั้ง
ซึ่งมีผู้ตายหลายร้อยคน เขาก็ทำเงินไปได้ ประมาณ 120 ล้านดอลลาร์ในฐานะซีอีโอ
และออกไปพร้อมกองทุนเกษียณ มูลค่าประมาณ 60 ล้านดอลลาร์
คนที่มาแทนเขาทันที
คือประธานคณะกรรมการบริหาร เดฟ แคลฮูน
(เดวิด แคลฮูน ซีอีโอ โบอิ้ง)
แคลฮูนเป็นผู้บริหารประสบการณ์สูง
ณ จุดนี้ เขาอยู่ในบอร์ดบริหารมาถึงสิบปีแล้ว
โบอิ้งเข้าสู่ยุคใหม่ เดวิด แคลฮูนเข้ารับตำแหน่งซีอีโอวันนี้ครับ
ขณะเดียวกันก็มีการสอบสวนในหลายกรณี
(รัฐบาลกลางเปิดฉากสอบโบอิ้ง)
สภาผู้แทนเล่นแรงมากๆ
เราไม่ควรต้องรอให้เกิดโศกนาฏกรรม
ถึงจะเปลี่ยนกฎได้ ถ้ากฎมันต้องเปลี่ยน
เราไม่ควรจะต้องมาที่นี่ในวันนี้
กระทรวงยุติธรรมก็จ้องจะฟ้องคดีอาญา
ไม่มีใครรู้ว่าโบอิ้งจะต้องเจอ ผลกระทบทางกฎหมายยังไงบ้าง
(7 มกราคม ปี 2021)
ผ่านมาสองปีแล้ว หลังเริ่มการสืบสวนประเด็นเครื่องบินแม็กซ์ตก
ฉันไปที่บ้านแม่สามี เราคุยกันเรื่องมิค
- เราเปิดข่าวดูไปด้วย - เรามีข่าวด่วนในกรณีโบอิ้ง
อยู่ดีๆ โบอิ้งก็ถูกพูดถึง แล้วเราก็หยุดนิ่งไปเลย
แล้วเราก็ตั้งใจฟัง
โบอิ้งเริ่มเจรจาข้อตกลงชะลอการฟ้อง
ในกรณีเครื่องบิน 737 แม็กซ์
ฉันคิดเลย อะไรเนี่ย นี่มันอะไรกัน
ข้อตกลงชะลอการฟ้องคืออะไร
ข้อกล่าวหาจะถูกยกฟ้องหลังจากสามปี
ถ้าโบอิ้งทำตามเงื่อนไขของข้อตกลงนี้ได้ครบ
นี่เป็นการยุติการสืบสวนทางอาญาเลยก็ว่าได้ครับ
จากการที่กระทรวงยุติธรรม ได้สืบสวนการกระทำของโบอิ้ง
ฉันคิดเลย เป็นไปไม่ได้ ชีวิตคนเสียไป 346 ชีวิตนะ
เครื่องบินใหม่เอี่ยมตกลงมาจากฟ้า
ต้องมีใครทำอะไรผิดแน่ นี่มันเป็นไปไม่ได้
เรื่องนี้จะจบคดีความต่อผู้บริหารโบอิ้ง เป็นรายบุคคลด้วยไหมครับ
เห็นว่าใช่นะครับ
เราจะสั่งปรับพวกเขา เราจะบอกว่าพวกเขาถูกคาดโทษไว้ก่อน
ถ้าผ่านไปสามปี คุณเป็นเด็กดีมากๆ
คุณจะได้ประวัติขาวสะอาด
เหมือนเรื่องไม่เคยเกิดขึ้น
ซีอีโอควรจะถูกดำเนินคดี
แต่พวกเขากลับเขียนแถลง ว่าผู้บริหารระดับสูงไม่ทราบเรื่องที่เกิดขึ้น
(การประพฤติผิดนี้ไม่ได้เกิดจาก การยุยงส่งเสริมโดยผู้บริหารระดับสูง)
มีเงื่อนไขในนั้นสองสามข้อ
ที่โบอิ้งจะต้องปฏิบัติตาม
มันเหลือเชื่อสุดๆ
ที่จะมีใครพ้นความผิดฐานฆ่าคนตาย 346 ศพได้
เรื่องนี้มันเจ็บปวด
เราไม่พอใจข้อตกลงลดโทษ
มันไม่ใช่ความยุติธรรมสำหรับครอบครัวผู้ตาย
โทษมันไม่แรงพอสำหรับโบอิ้งเลย
มันก็แค่ติ๊กถูกในช่องสี่เหลี่ยม แล้วเดินหน้าต่อไป
(โบอิ้งยอมความ)
ค่าปรับแค่นี้จิ๊บๆ สำหรับโบอิ้ง
มันต้องมีคนโดนลงโทษจำคุกจริงๆ
ถึงจะหยุดการกระทำแบบนี้ได้
(กระทรวงยุติธรรมปล่อยยักษ์อากาศยานพ้นคดี)
หน่วยงานรัฐบาลหลายๆ แห่ง คิดไปว่า "ให้ตายเถอะ
ถ้าเราพาใครสักคนใส่กุญแจมือเดินออกมา
ทั้งบริษัท ทุกอย่างมันจะล้มตามกันไปหมด"
ไม่ ถ้าคุณพาเขาใส่กุญแจมือออกมา
มันจะทำให้หลายๆ คนเริ่มต้องคิดให้รอบคอบ
ถ้าคุณไม่บังคับให้คนรับผิดชอบ เขาก็จะไม่เปลี่ยนแปลง
ฉันรู้สึกว่าฉันต้องทำอะไรบางอย่าง
แล้วก็มีอีกหลายครอบครัวที่พร้อมจะยืนหยัดสู้ต่อ
- สวัสดีค่ะ - สวัสดีค่ะ
วิธีเดียวที่เราจะส่งฟ้องซีอีโอได้
คือการพิสูจน์ว่าโบอิ้งทำผิดข้อตกลง
ในระหว่างการคาดโทษ
(หากล้มเหลวหรือไม่ปฏิบัติตามข้อบังคับทุกข้อ)
ว่าพวกเขาล้มเหลว ในการปรับปรุงมาตรฐานความปลอดภัย
(บริษัทล้มเหลว ในการดำเนินโครงการกฎระเบียบ)
เรามีเวลาสามปีให้ทำแบบนั้น
(สิ้นสุดระยะเวลาสามปีจากวันที่กำหนด)
(มกราคม ปี 2021 ข้อตกลงชะลอการฟ้องจะสิ้นสุดใน 3 ปี)
ครอบครัวพวกเรานัดประชุมออนไลน์กันทุกเดือน
เราคอยติดตามว่า โบอิ้งล้มเหลวด้านความปลอดภัยยังไงบ้าง
มีเรื่องให้เจอเพิ่มได้เสมอ
ในอเมริกาจะมีขั้นตอนการรายงาน
ทุกครั้งที่มีปัญหาบนเครื่องบิน
เรื่องจะถูกป้อนเข้าระบบ ประชาชนจะเข้าไปดูได้
เมื่อวานนี้ มีแม็กซ์ลำหนึ่ง ประกาศภาวะฉุกเฉินที่โรม
แล้วก็มีอีกลำประกาศภาวะฉุกเฉินที่อินเดีย
เรามองหาแบบแผน
แล้วมันก็มีเครื่องบินใหม่เอี่ยมจำนวนมาก
ปัญหาระบบไฟฟ้า ปัญหาระบบแรงดัน
มอเตอร์ปรับองศาแพนหาง 52 ตัว
นี่คือระบบความปลอดภัยสำคัญ
โบอิ้งมีปัญหาการผลิตผนังกั้นท้ายเครื่องบิน
ปัญญาไฟฟ้าในแผงควบคุมอุปกรณ์หลัก
ใบพัดลมที่เครื่องยนต์ขวาเกิดการแตกร้าว
อยู่ดีๆ เราก็ได้ยินเสียงระเบิดดังสนั่น
หลังคาเครื่องบินเซาท์เวสต์แอร์ไลน์ส ฉีกขาดกลางอากาศ
เอฟเอเอได้ส่งประกาศถึงเราว่า ถ้าเปิดระบบกันน้ำแข็งเกาะเครื่องยนต์
ขณะอยู่ในน่านฟ้าเปิดไว้นานเกินห้านาทีขึ้นไป
เครื่องยนต์อาจจะแตกกระจายได้
ผมบินโดยแปะโพสต์อิตไว้
เพื่อเตือนให้ปิดระบบกันน้ำแข็งเกาะเครื่องด้วย
เพราะไม่มีสัญญาณเตือนอื่นๆ บนเครื่อง
(ประกาศภาวะฉุกเฉิน)
(เปิดสไลด์อพยพฉุกเฉิน ห้องโดยสารมีควันโขมง)
แล้วเราก็รู้ได้ว่านี่ไม่ใช่แค่ปัญหา เรื่องซอฟต์แวร์ของเครื่องบินรุ่นแม็กซ์
แต่มีปัญหาการผลิตมากมายมหาศาล
เราต้องสืบว่าเกิดอะไรขึ้นในโรงงานโบอิ้ง
จอห์น บาร์เนตต์ไม่ต้องการอะไร
มากไปกว่าการได้เห็นสินค้าคุณภาพถูกส่งออกไป
แต่ดูเหมือนเขาจะถูกต่อต้าน แทนที่จะได้รับการสนับสนุน
จอห์นรายงานปัญหามากพอ รายงานสัญญาณเตือนมากพอ
จากภายในบริษัท จนสุดท้าย ทางบริษัทตัดสินใจว่า
จะย้ายเขาไปอยู่ ในที่ที่เขาจะไม่มีผลกับระบบการผลิต
พอเห็นจอห์นโดนแบบนั้น
มันก็น่าหงุดหงิดครับ
(บาร์เนตต์ถูกตอบโต้)
(ได้บอกเขาว่าเขาถูก "พักงาน")
(คุกคาม ว่าร้าย ดูหมิ่น)
ผู้จัดการหลายคนต่อว่าผม
ตอนประเมินผลงาน ผมก็ถูกลดระดับ
แล้วผมก็ถูกตัดเงินเดือน
เพราะจดข้อกังวลทางคุณภาพ เป็นลายลักษณ์อักษร
บริษัทบอกชัดเจนว่าไม่อยากให้มีบันทึกใดๆ ทั้งสิ้น
บริษัทจะได้ปฏิเสธความรับผิดชอบได้
เขาใช้คำนี้เลยนะ
(ถูกขึ้นบัญชีดำและกีดกันจากตำแหน่งอื่นๆ)
จากนั้นก็ต่อด้วยสิ่งที่เรียกว่า แผนดำเนินการปรับปรุงแก้ไข
(ขู่ยุติการจ้าง)
พูดง่ายๆ คือเรากำลังจะโดนไล่ออก
ความเครียดกับความอับอาย และการที่พวกเขาต่อต้านผม
มันทำให้ผมเหนื่อยล้า
สามสิบปีที่เราอยู่ในวงการ
ที่เราถูกมองว่าเป็นตัวรับจบทุกงาน
แล้วอยู่ๆ วันต่อมา เราก็กลายเป็นแค่ขยะขององค์กร
เราจะเข้าใจได้ยังไง
สุดท้ายผมก็เลยเกษียณตัวเอง
แต่หลังจากผมออกมาแล้ว ผมก็รู้ว่าปัญหายังคงอยู่
มันทำให้ผมหนักใจ
บางทีผมควรไปหาประธานโบอิ้ง
แทนที่จะไปหาแค่รองประธาน
เราอดคิดเรื่องพวกนั้นไม่ได้
ผมทำอะไรต่างจากนี้ได้บ้าง
ผมก็นั่งคิด "ทีนี้จะทำยังไงต่อ"
ตัวเลือกมันก็มีแค่ "นั่งเงียบๆ ไปซะ"
หรือไปหน้าบริษัทโบอิ้ง
นี่คือเรื่องของเครื่องบิน ชีวิตคน ประชาชนที่ขึ้นเครื่องบิน
ผมนั่งเฉยๆ แล้วปล่อยผ่านไม่ได้
และผมจะไม่ยอมนั่งเงียบ
จอห์น บาร์เนตต์กล่าวว่า เขาอยู่กับโบอิ้งมา 32 ปี
แล้วเขาก็ออกมาแฉที่ทำงานตัวเอง
กำหนดการสำคัญเหนืออื่นใด ต้องเร่งงานให้เสร็จทัน
ส่งเครื่องบินออกไป เราช้ากว่ากำหนดแล้ว
ผมรู้ว่าภายในมันมีอะไร มันน่ากลัวครับ
(กลุ่มผู้เปิดโปงโบอิ้ง)
ผมว่ามันสำคัญมากๆ ที่สิ่งที่เกิดขึ้น
ภายในโบอิ้งต้องเป็นที่ทราบ ถึงประชาชนที่ได้รับผลกระทบถึงชีวิต
ดูกรณี 737 แม็กซ์สิครับ
ชีวิตคนเหล่านั้นและครอบครัว…
ผมถึงได้ออกมาเล่าเรื่องฝั่งผม
ต้องมีใครสักคนเข้ามาจัดการ
(ข้อกล่าวหางานผลิตห่วย โยงตรวจสอบเจ็ตโบอิ้งอีกรุ่น)
พอค้นคว้าข้อมูลต่อไป
(ตรวจสอบควบคุมคุณภาพโบอิ้ง ดรีมไลเนอร์)
เราก็ได้ทราบว่ามีพนักงานกลุ่มเล็กๆ
ที่ได้ออกมาพูดว่ามีปัญหาการผลิต
ที่โรงงานของโบอิ้ง
ว่าทุกอย่างมันโกลาหลไปหมด
มีบางส่วนติดต่อเรามาเป็นการส่วนตัวด้วย
เราได้รับเกียรติให้ร่วมงาน กับหลายๆ ท่านมาหลายปีแล้ว
แล้วเราก็มี…
เราเริ่มติดต่อกับผู้แจ้งเบาะแสหลายๆ ราย
ณ จุดนี้เราตั้งกลุ่มขึ้นมาแล้ว
เราประชุมกับพวกเขาหลายครั้ง
บางครั้งก็ต่อหน้า บางครั้งก็ออนไลน์
เรายอมนั่งเฉยไม่ได้
เพราะในฐานะครอบครัว เราจำเป็นต้องรู้สึกว่าคนที่เรารักมีความสำคัญ
แต่อีกเหตุผลก็เพราะ ความยุติธรรมและความรับผิดชอบที่แท้จริง
จะป้องกันการเกิดเหตุในอนาคตได้
(พฤษภาคม ปี 2022 ข้อตกลงชะลอการฟ้องจะสิ้นสุดใน 2 ปี)
คิดว่าคราวนี้เราจะเข้าไปนานแค่ไหนคะ
- เข้าประชุมเหรอ - ใช่ค่ะ
ก็สักสามสี่ชั่วโมงครับ
แล้วเราก็เริ่มได้นัดประชุมกับเอฟเอเอ
เอฟเอเอคือองค์การบริหารการบินแห่งชาติ
หน้าที่ของพวกเขาคือ ดูแลความปลอดภัยในการออกแบบ
และการผลิตอากาศยาน
หน้าที่สำคัญส่วนหนึ่งขององค์การ คือการติดตามและตรวจสอบโบอิ้ง
(พฤษภาคม ปี 2022)
ข้อตกลงชะลอการฟ้อง กำลังจะครบกำหนดในอีกประมาณสองปี
เราก็เลยแจ้งไปทางเอฟเอเอทุกสัปดาห์
ว่ายังมีปัญหาอยู่อีกมากมาย
เราพบปัญหาต่อเนื่องในเครื่องบินใหม่เอี่ยม
ที่ไม่ได้พบในเครื่องบินรุ่นเก่า
มันบ้ามากๆ ที่ปัญหาไม่ได้รับการแก้ไข
คำตอบของพวกเขาตอนนั้นก็คือ "คุณไม่ต้องกังวลไป"
"โบอิ้งเปลี่ยนไปแล้ว ตอนนี้พวกเขาเป็นบริษัทที่ยอดเยี่ยม"
(โบอิ้งตั้งมั่นกู้วัฒนธรรมความปลอดภัย)
เราจะเปิดเผยทุกปัญหา เพื่อที่เวลามีอะไรผิดพลาดแม้เพียงเล็กน้อย
เราจะได้ช่วยกันแก้ไขได้ทัน ทั้งกับพนักงานและกับประชาชน
หลายๆ คนตั้งความหวัง
ว่าแคลฮูนจะพลิกสถานการณ์บริษัทได้
ซีอีโอของโบอิ้งพูดถึงการชี้แนะ…
เราต้องการคนที่จะมาเปลี่ยนแปลง
หวังว่าเขาจะเป็นคนที่ จะมาทำการเปลี่ยนแปลงภายในบริษัทของเรา
เดฟ แคลฮูนมุ่งมั่นกับกระบวนการเก็บกวาด
มีการจัดระเบียบองค์กรวิศวกรรมใหม่
มีการแต่งตั้งผู้บริหารฝ่ายความปลอดภัย
มีการจัดจ้างหลายตำแหน่งยุทธศาสตร์ เพื่อให้ทางบริษัทมั่นใจว่า
เรื่องนี้จะไม่เกิดขึ้นอีก
(อีเมลจากซีอีโอเดวิด แคลฮูนถึงพนักงาน)
พวกเขาเริ่มสร้างระบบที่ผู้นำรับฟัง
ถึงสิ่งที่เกิดขึ้นหน้างาน
ยินดีต้อนรับสู่การประชุมบริษัทโบอิ้ง
เราจะส่งเสริมและให้รางวัลกับพนักงานที่กล้าพูด
เพื่อชะลอการทำงานลง ถ้าเป็นสิ่งที่จำเป็น
(กล้าพูด)
โครงการกล้าพูดจะทำให้ง่ายต่อพนักงาน
ในการระบุปัญหาด้านจริยธรรม
พฤติกรรมที่แย่ และข้อกังวลด้านความปลอดภัย เพื่อให้ดำเนินการได้เร็วขึ้น
ความโปร่งใสคือสิ่งที่เราสูญเสียไปในช่วงหนึ่ง
และเป็นสิ่งที่เราต้องกู้คืนมา เพราะมันสื่อถึงความเชื่อมั่น
ที่โลกมีต่อเรา
ข่าวด่วน โบอิ้ง 737 แม็กซ์ ได้รับอนุญาตให้ออกบินอีกครั้ง
เอฟเอเอเพิ่งยกเลิกคำสั่งห้ามบินเมื่อเช้านี้
ทางบริษัทได้ทำการอัปเดตซอฟต์แวร์
คอมพิวเตอร์ และอบรมนักบินสำหรับเครื่องแม็กซ์
คุณกำลังบินบนเครื่องโบอิ้ง 737 แม็กซ์
ในห้องโดยสารอเมริกันแอร์ไลน์สลำนี้
มีเสียงปรบมือต้อนรับบทใหม่ ของความปลอดภัยบนเครื่อง 737 แม็กซ์
ขณะที่เที่ยวบินในประเทศเที่ยวแรก พุ่งทะยานออกจากรันเวย์
ผมภูมิใจกับทีมงานของเรามาก ผมภูมิใจกับเครื่องบินลำนั้นมากๆ
มันเป็นเครื่องจักรที่น่าทึ่ง และปลอดภัยไม่แพ้เครื่องไหนบนท้องฟ้า
หลังจากยกเลิกคำสั่งห้ามบิน
ผมก็มั่นใจว่าแม็กซ์ปลอดภัยแล้ว
มันบินได้อย่างปลอดภัย
ข่าวดีครั้งใหญ่สำหรับโบอิ้ง และเครื่อง 737 แม็กซ์
ยอดสั่งซื้อหลายพันล้านดอลลาร์ สำหรับเซาท์เวสต์แอร์ไลน์ส
ไรอันแอร์สั่งซื้อแม็กซ์ 75 ลำ
ตั้งเป้าเพิ่มกำลังผลิต 737 แม็กซ์
สายจองที่พักและเที่ยวบินคืนนี้คึกคักมากๆ
ซีอีโอไรอันแอร์กล่าวว่าแม็กซ์
ณ ตอนนี้คือเครื่องบินที่ปลอดภัยที่สุด ในประวัติศาสตร์การบิน
เมื่อเครื่องแม็กซ์ได้กลับมาบินต่อ
บรรยากาศก็เปลี่ยนไปโดยสิ้นเชิง
โบอิ้งกลับไปทำธุรกิจตามเดิม
ถึงเวลากลับมาหาเงินต่อ ส่งเครื่องบินออกไป ทำเงินกันเลย
งานก็ล้นท่วมหัว
ตอนนี้ผมได้รับผิดชอบ เครื่องบินจำนวนสิบเท่าจากของเดิม
ที่รับผิดชอบตามปกติ
งานกลับมาวุ่นวาย เพื่อเร่งให้ทันตามกำหนดอีกครั้ง
เรามีปัญหาหลายๆ อย่าง
เรานับชิ้นส่วนได้ประมาณ 50,000 ชิ้น
ที่ข้ามขั้นตอนตรวจสอบคุณภาพ
หลุดไปประกอบในเครื่องบิน
เป็นชิ้นส่วนสำคัญในการบินหลายๆ ชิ้นด้วย
(ผนังกั้นส่วนหน้าที่ติดตั้งแล้ว)
ผมก็เลยรายงานเรื่องนี้ผ่านโครงการกล้าพูด
(ปัญหาเชิงระบบ)
บันทึกชิ้นงานไม่ผ่านข้อกำหนดของผม ยังตรวจสอบไม่เสร็จเยอะมาก
ส่วนใหญ่ก็จะเป็นเพราะชิ้นงานในบันทึกหายไป
หัวหน้าคณะกรรมการตรวจสอบวัสดุ ตัดสินใจเดินหน้าต่อ
แล้วลบบันทึกงานไม่ผ่านข้อกำหนดทิ้งไป
นั่นเป็นการกระทำผิดทางอาญา
ดังนั้น สิ่งแรกที่ผมทำก็คือเข้าโครงการกล้าพูด
(ติดต่อฝ่ายจริยธรรม)
เราเห็นตำหนิหลายๆ อย่างบริเวณข้อต่อ
ตรงที่ชิ้นส่วนเชื่อมต่อกัน
ผมพูดเรื่องนี้ในโครงการกล้าพูด
(นามสกุล เซเลห์พอร์)
แต่ผมไม่คิดว่าจะมีผู้แจ้งเบาะแสคนไหน โทรเข้าโครงการกล้าพูดมากกว่าหนึ่งครั้ง
เพราะตอนเราโทรไป เราโดนตอบโต้ทันทีเลย
หัวหน้ามาที่โต๊ะผม แล้วมาต่อว่าผม
เขาบอกว่า "ถ้าใครพูดอย่างที่นายพูด ฉันฆ่าทิ้งเลยนะ"
แล้วผมพูดอะไร
ผมบอกว่าเราต้องพิจารณา ถึงพื้นฐานทางวิศวกรรม
พวกเขาพยายามส่งผมเข้าปรับปรุงแก้ไข
บอกว่าผมทำงานไม่ฟังหัวหน้า
ที่ปรึกษาฝ่ายจริยธรรมโทรมา
บอกว่า "เมิร์ล คุณจะถูกเพ่งเล็ง
แล้วลงโทษให้เป็นเยี่ยงอย่าง"
(ข้อบังคับกระบวนการปรับปรุงแก้ไขพนักงาน)
ผู้จัดการอาวุโสฝั่งผมบอกว่า "นี่คือ 12 เรื่องที่นายทำผิด
นายต้องปรับปรุงแก้ไขใน 30 วัน ไม่งั้นฉันจะไล่นายออก"
ผมเลยเริ่มเก็บเอกสาร เกี่ยวกับข้อกังวลทางความปลอดภัย
(แก้งานโดยไม่ได้รับอนุญาต)
(นำชิ้นส่วนเครื่องบินคัดทิ้งมาใช้)
ผมก็คิดนะ
(เรื่องจะแดงถ้าเอฟเอเอตรวจพบ)
"ผมไม่อยากโทรหาสื่อ"
(กฎหมายไม่คุ้มครองข่าวรั่วถึงสื่อ)
เพราะเราได้เห็นผลของการแฉ
เราจะตกงาน เราจะเสียกลุ่มของเราไป
ผมแฉภายในบริษัทอยู่สองสามปี
แต่ผมไม่เคยอยากแฉต่อสาธารณะ
เพราะสุดท้าย ผมก็ยังเป็นพนักงานคนหนึ่ง
ผมจะโดนตรึงกางเขน
เพื่อนร่วมงานผมหลายคน กลัวจนไม่กล้าออกมาพูด
แม้แต่กับภายในบริษัท
("กล้าพูด")
แต่พอเห็นจุดปัญหาที่อาจทำให้คนเสียชีวิตได้
ผมก็จะพูดจนกว่าปากจะฉีก
ผมก็เลยตามเรื่องต่อ
สุดท้ายพวกเขาก็ไล่ผมออก จากโครงการดรีมไลเนอร์
แล้วยางรถผมก็ถูกกรีด
ผมไม่รู้ว่าใครทำ
แต่ผมคิดว่านั่นเป็นการเตือน
เรื่องมันร้ายแรงกว่าที่เราอยากให้เป็น
ผมก็เสียศูนย์นะ
ผมตื่นมาเพราะฝันร้าย
ตีสาม ทุกเช้า
แล้วผมก็ต้องหานักจิตวิทยาถึงสามคน
ณ ตอนนั้น
แค่เพื่อจะผ่านมันไปให้ได้
มีหลายชีวิตเป็นเดิมพัน
ผมฝันร้ายว่าเครื่องบินตกใกล้ผมมากๆ
ผมเคยเจอเครื่องบินตกใกล้ๆ ผมรู้สึกได้ถึงความร้อนจากตอนนั้นเวลานอน
มันทำให้ผมนอนไม่หลับ
ผมหวังว่าจะไม่มีการสูญเสียเครื่องบินแม็กซ์อีก
แต่มันทำให้ผมนอนไม่หลับจริงๆ
แพ้ศึกแล้วศึกเล่า
ถูกทรยศซ้ำแล้วซ้ำเล่า
มันทำให้เราหนักใจ
ผมรู้สึกไร้อำนาจ
พนักงานหลายๆ คนยิ่งกว่ายินดี ที่จะพูดออกสื่อสาธารณะ
แต่พวกเขาก็กลัวจะตกงาน
พวกเขายังต้องทำงานอีกหลายปี
พวกเขายอมโดนไล่ออกจากตำแหน่งไม่ได้
มีวัฒนธรรมความกลัวอยู่แน่นอน
(ชาร์ลสตัน เซาท์แคโรไลนา)
หลังจอห์นออกจากโบอิ้ง เขาก็ยังเห็นปัญหาหลายๆ อย่าง
มันส่งผลกับเขามากๆ
(จอห์น เอ็ม. บาร์เนตต์ เจ้าทุกข์ ยื่นฟ้อง บริษัทโบอิ้ง จำเลย)
เราก็เลยยื่นฟ้องคดี
คดีที่จอห์น บาร์เนตต์ฟ้องโบอิ้ง
มีคดีบังคับให้ทำงานในสภาพแวดล้อมอันตราย
มีข้อกล่าวหาเรื่องการตอบโต้ ที่โบอิ้งทำกับเขาด้วย
เขาถูกปั่นหัวอยู่นานหลายปี
หลายต่อหลายปีเลย ตอนเขาอยู่ที่บริษัท
คุณบาร์เนตต์ คุณให้การว่า
เขาพูดยังไงนะคะ เขาจะทำให้คุณพังทลายเหรอ
เขาจะกดดันผมจนกว่าผมจะพังทลาย
โอเค เขาล้อเล่นหรือเปล่าคะที่พูดแบบนั้น
ไม่ใช่เลยครับ
เรายื่นฟ้องไป
แล้วเราก็ต้องบีบบังคับให้โบอิ้งจัดทำเอกสาร
มันนานมากกว่าจะได้รับการตอบรับจากโบอิ้ง
คดีการแจ้งเบาะแสแฉความลับ
เป็นคดีที่ซับซ้อนมากๆ
บ่อยครั้ง เวลาผู้แจ้งเบาะแสไปออกสื่อ
เวลาถูกไล่ออก
เจ้านายก็จะยึดเอาโน้ตบุ๊กหรือโทรศัพท์ไว้
นั่นแปลว่าผู้แฉจะไม่มีหลักฐานรองรับ มีแต่คำพูดปรักปรำกัน
สิ่งที่ทำให้สถานการณ์ของจอห์น แตกต่างจากคนอื่นจริงๆ
คือจอห์นเก็บบันทึกทุกอย่างไว้
(เศษไทเทเนียมตกกระทบมัดสายไฟ)
เขาบอกว่าสักวันในอนาคต
จะมีการคิดบัญชีกับโบอิ้ง
เขาจะมีหลักฐานมาแสดง ว่าบริษัทล้มเหลวตรงจุดไหน
ขอพูดเรื่องการตรวจสอบออกซิเจน
ช่วงเดือนกรกฎาคม ปี 2016 นะคะ
ปัญหาอยู่ที่ถังออกซิเจนมีตำหนิ ถูกต้องไหมคะ
ใช่ครับ
(ถังออกซิเจนมีตำหนิ)
คุณพบว่าถังออกซิเจนบางส่วน
ฉีดออกซิเจนไม่ได้อย่างที่ควร
มีประมาณ 15 เปอร์เซ็นต์ที่ไม่ทำงานครับ
คุณทำการทดสอบแค่คร่าวๆ
แล้วได้ตัวเลขอัตราล้มเหลว 15 เปอร์เซ็นต์ ถูกต้องไหมคะ
ไม่ครับ จริงๆ ก็ไม่ได้ทดสอบคร่าวๆ
(ผู้แจ้งเบาะแสร้องเรียน)
ผมบอกว่า "เราต้องตรวจให้ละเอียดกว่านี้"
จริงๆ ผมเอาถังใหม่จากโกดังมาเลย
ที่ยังอยู่ในแพ็กเกจ ส่งไปให้กลุ่มควบคุม
(ตรวจวิเคราะห์ตำหนิ)
อัตราล้มเหลวขึ้นไปถึง 25 เปอร์เซ็นต์
นั่นเป็นสัญญาณอันตรายหลายอย่าง ผมคิดเลย "โอเค นี่เป็นปัญหาร้ายแรงแล้ว"
เราบินอยู่ที่ความสูง 40,000 ฟุต
แล้วเกิดเหตุความกดอากาศลดต่ำอย่างรุนแรง แล้วหน้ากากออกซิเจนถูกปลดลงมา
เรามีเวลา 20 วินาทีให้ใส่หน้ากาก
ก่อนจะเริ่มเกิดภาวะขาดออกซิเจน
ซึ่งมันจะทำให้สมองเสียหาย และในบางกรณีก็ถึงชีวิตได้
ลองคิดภาพว่าถังคุณออกซิเจนไม่ออกสิ
สมมติว่าคุณนั่งอยู่กับลูก
ใครจะได้ออกซิเจน ใครจะยอมเสียสละ
(บาร์เนตต์ถูกตำหนิ จากการจดบันทึกปัญหานี้)
ระหว่างที่คุณจดบันทึกปัญหาถังออกซิเจน
ไม่มีใครตำหนิคุณจากการจดบันทึกปัญหา ถูกต้องไหมคะ
จริงๆ เราได้อีเมลมาครับ
ค่อนข้างแรงเลย
เขาบอกว่า "เลิกทำเรื่องบ้าๆ เถอะ"
นั่นแหละท่าทีของเขา เขาแค่…
เราไม่เห็นเรื่องนั้นในอีเมลที่เปิดดูเลยค่ะ
- ไม่ใช่ในนี้ครับ แต่คุณก็มีสำเนาของผมอยู่ - โอเค
จอห์นเคยพูดว่าต้องใช้เวลาแปดปี สิบปี 12 ปี
กว่าตำหนิพวกนี้จะแสดงอาการ
เขาเลยกังวลกับปัญหาเหล่านี้จริงๆ
ว่ามันจะแสดงอาการในอนาคต จนก่อให้เกิดหายนะ
(ธันวาคม ปี 2023 ข้อตกลงชะลอการฟ้องจะสิ้นสุดใน 1 เดือน)
การคาดโทษสามปีจากกระทรวงยุติธรรม
จะครบกำหนดในอีกหนึ่งเดือน
นั่นคือกระบวนการในความคิด กระบวนการในจิตใจ
ที่เกิดขึ้นกับเราทุกคน
เราประชุมกันมาหลายต่อหลายเดือน
ฉันถึงกับบินไปวอชิงตัน
เพื่อไปคุยกับกระทรวงยุติธรรม
ไปอธิบายข้อกังวลของเรา ว่าไม่มีอะไรเปลี่ยนแปลง
ในวัฒนธรรมของโบอิ้ง และในโรงงานของโบอิ้งเลย
เราได้คุยกับหัวหน้าแผนกคดีฉ้อโกง เกลนน์ ลีออน
แล้วเขาก็พูดตามบทที่เขียนไว้
ถ้าเราบอกว่า "เดี๋ยวนะคะ แล้วเรื่องที่เราจะพูดล่ะ"
เขาก็อาจจะหงุดหงิดเล็กๆ
แล้วเขาก็อ่านตามบทต่อ เหมือนเราไม่ได้พูดอะไรเลย
มันดูเหมือนกระทรวงยุติธรรม พยายามปกป้องโบอิ้งมากๆ เลย
เราเข้าห้องพิจารณาคดี
กระทรวงยุติธรรมกับทนายโบอิ้ง อยู่ฝั่งเดียวกันของห้องพิจารณาคดี
คุยกันเอง ส่วนเราอยู่อีกฝั่ง
เหมือนฝ่ายเราเป็นอาชญากรเลย
(โบอิ้งมีพรรคพวกในกระทรวงยุติธรรม)
พอเราได้เห็นจำนวนทนายที่ออกจากโบอิ้ง
เข้าไปในกระทรวงยุติธรรม และออกจากกระทรวงยุติธรรม
เข้าไปในสำนักงานกฎหมายของโบอิ้ง
นี่คือความเกี่ยวพันทางการเมืองโดยสมบูรณ์
(สหรัฐอเมริกา - โจทก์ ยื่นฟ้องบริษัทโบอิ้ง - จำเลย)
ตอนนี้ข้อตกลงชะลอการฟ้อง กำลังจะครบกำหนดแล้ว
(รัฐบาลจะไม่ตั้งข้อหาทางอาญาอื่นใดกับโบอิ้ง)
เราไม่มีหวังแล้ว ไม่มีความยุติธรรม
ความรับผิดชอบจะไม่มีวันเกิดขึ้น
ลืมไปได้เลย กลับบ้านไปเถอะ
กระทรวงยุติธรรมดูไม่สนใจ ในการลากตัวอาชญากรออกมาเลย
พวกเขาสนใจแต่จะจบคดีนี้ทุกวิถีทาง
แล้วพวกเขาก็จะปล่อยให้อาชญากร อยู่ในนั้นต่อไป และทำ…
จะไม่มีวันที่ใครจะได้รับบทเรียนอะไรเลย
ตอนนี้เราได้แสดงออกว่ามีปัญหานับไม่ถ้วน
ในแง่ของคุณภาพการผลิต
เมื่อไหร่เครื่องบินลำต่อไปจะตก
ผมหวังว่ามันจะไม่เกิดขึ้น
แต่นี่คือสิ่งที่เราต้องเผชิญ
(5 มกราคม ปี 2024 ข้อตกลงชะลอการฟ้องจะสิ้นสุดใน 2 วัน)
ภาคพื้น อะแลสกา 1282
ถอยชาร์ลี 7 ลม 20-18
อนุมัติให้ถอยได้ 2-8 ซ้าย
วันนั้นก็สตาร์ตเครื่อง เคลียร์แท็กซี่ เทกออฟ
อะแลสกา 1282 รันเวย์ 2-8 ซ้าย เคลียร์ พร้อมเทกออฟ
ขอให้โชคดี อะแลสกา 1282
ลูกสาวผมหยิบอุปกรณ์สเก็ตช์ภาพทุกอย่างออกมา
ตอนเครื่องบินกำลังเทกออฟ
ลูกชายนั่งอยู่บนตักฉัน
ลูกสามขวบนั่งอยู่กลาง ส่วนลูกห้าขวบนั่งติดหน้าต่าง
เรากำลังบินขึ้น
ผมจำได้ว่าผมหันไปดู ผมอยากเห็นว่าครอบครัวผมเป็นไงบ้าง
ซีแอตเทิล อะแลสกา 1282 11,000 ฟุต ไต่สู่ 15,000 ฟุต
อะแลสกา 1282 ศูนย์ซีแอตเทิล ไต่และรักษาความสูง 2-3-0
มีเสียงลมดังวี้ด
แล้วก็… บึ้ม
1282 ประกาศภาวะฉุกเฉิน เราจะลดระดับความสูงสู่ 10,000 ฟุต
หน้ากากออกซิเจนหย่อนลงมาแทบจะทันที
แล้วฉันก็รู้ได้ว่าเกิดเรื่องผิดพลาดร้ายแรงขึ้นแล้ว
เราต้องลง
(เลือดออกหู)
ผมรู้สึกมึนทันที แต่ก็รีบหันไป แล้วผมก็เห็น…
ท้องฟ้าเปิดโล่ง
ผมช็อกสุดๆ ไปเลย
ฉันเอาขาตัวเองหนีบขาลูกขวบเดียวไว้ แล้วก็กดตัวเขาไว้
(แรงจากความกดอากาศลดต่ำ ดูดโทรศัพท์และเศษซากอื่นๆ)
เขาร้องอยู่ตลอดเวลา
(หลุดออกจากเครื่องบิน)
ตอนฉันใส่หน้ากาก มันไม่มีอากาศเลย
(หน้ากากออกซิเจนน่าจะไม่ทำงาน)
พยายามหายใจอีกครั้ง ก็ไม่มีออกซิเจน
(พนักงานต้อนรับบนเครื่องบิน พยายามช่วยเหลือเด็กๆ)
(หน้ากากใช้การไม่ได้)
ผมหันไปหาลูกสาว
เห็นผมของเธอถูกดูดปลิวไปด้านหลัง
เธออยู่หน้าช่องว่างถัดมาสองแถว
เราคิดว่าผนังเครื่องบินชิ้นถัดมากำลังจะหลุด
แล้วเราก็จะไม่รอดมาจากเครื่องบินลำนั้น
(ไม่รู้ว่าเกิดอะไรขึ้น แต่มีปัญหาแน่)
ออกซิเจนหมดไปแล้ว
เราเริ่มรู้สึกเวียนหัวอีกครั้ง
แล้วสายตาฉันก็เริ่มขุ่นมัว
ลูกสาวทั้งสองคนมองฉัน พวกเธอกลัวมาก
ฉันไม่ได้บอกลูกว่าไม่เป็นไรนะ เพราะฉันก็ไม่รู้
(แม่ เครื่องบินความกดอากาศตก เราใส่หน้ากากอยู่ รักแม่นะ)
ผมคิดไปว่าเหลือเวลาอยู่กับครอบครัวแค่ไม่กี่นาที
ผมก็เลยเอื้อมมือไปจับหลังภรรยา
แล้วผมก็เริ่มภาวนา
(ลูกจะเป็นส่วนที่ดีที่สุดในชีวิตแม่ตลอดไป)
ฉันส่งข้อความไปบอกลาลูกชาย
บอกเขาว่าเขาคือสิ่งที่ดีที่สุดที่เคยเกิดขึ้นกับฉัน
(กลัวมาก - รักนะ - รักตลอดไป)
(ฝากบอกรักพ่อแม่ผมด้วย ถ้าผมเป็นอะไรไป)
(ช่วยภาวนาให้ที)
(ขอร้อง ฉันยังไม่อยากตาย)
ฉันมองไปนอกหน้าต่าง เครื่องบินลงมาอยู่ใต้เมฆแล้ว
เรากลับมาหายใจออก
ฉันมองลูกแล้วบอกได้ว่า "เราไม่เป็นไรแล้ว"
ขอเริ่มรายการด้วยข่าวด่วนครับ
ข่าวด่วนจากออริกอนค่ะ
เรามาดูคลิปนี้จากภายในเครื่องบินกัน
ซึ่งยังอยู่บนฟ้า
หลังจากชิ้นส่วนตัวลำขนาดใหญ่ หลุดออกระหว่างการบิน
(ชิ้นส่วนลำเครื่องบินหลุด โบอิ้ง 737 แม็กซ์ 9 ของอะแลสกาแอร์ไลน์ส)
ตอนเกิดเหตุเที่ยวบินอะแลสกา
ผมก็รวบรวมข้อมูลเหมือนคนอื่นๆ
ผมไม่รู้ว่าเกิดอะไรขึ้น
ผมอยู่ในครัว แล้วโทรศัพท์ก็ดังรัวๆ
ผมรู้เลยว่าเกิดเรื่องร้ายแรงมากๆ
คณะกรรมการความปลอดภัยการขนส่งแห่งชาติ กำลังตรวจสอบเรื่องนี้
ที่ระดับความสูงเดินทาง เราอาจจะเสียเครื่องบินไปแล้ว
เครื่องบินลำนั้นคือโบอิ้ง 737 แม็กซ์ ที่เพิ่งจะผ่านการรับรอง
สิ่งที่หลุดออกไปคือชิ้นส่วนที่เรียกว่าปลั๊กประตู
มันไม่ใช่ประตูจริงๆ แต่ตรงนั้นจะมีช่อง
ให้บางสายการบินติดประตูเพิ่มได้
ผมโทรหาเพื่อนสนิทที่โบอิ้งแล้วบอกว่า
"นี่คือเหตุการณ์แบบที่สั่งห้ามบินได้เลยนะ"
เอฟเอเอสั่งห้ามบิน 737 แม็กซ์ 9 ทุกลำในสหรัฐฯ
กล่าวว่ามีแนวโน้มว่าเครื่องบินลำอื่น จะมีปัญหาเดียวกันหรืออาจเกิดขึ้นในอนาคต
โบอิ้งปฏิเสธความรับผิดชอบ โดยกล่าวว่าสินค้าของทางบริษัท
"ไม่ได้รับการซ่อมบำรุงอย่างที่ควร หรือใช้งานผิดวิธี
โดยบุคคลและ/หรือนิติบุคคลนอกโบอิ้ง"
หน้าที่ของเราคือทำความเข้าใจ ถึงทุกอย่างที่เกิดขึ้น
โบอิ้งไม่ได้ส่งมอบเอกสารหรือข้อมูลให้ทางเรา
ตามที่เราได้ขอไปหลายครั้งตลอดหลายเดือนมานี้
พวกเขาพูดถึงความโปร่งใส แต่แน่นอนครับ อย่างน้อย ณ ตอนนี้
พวกเขาไม่ได้โปร่งใสเลย ว่าเกิดอะไรขึ้นกับปลั๊กประตูนั้นกันแน่
ผมไม่แปลกใจกับเรื่องปลั๊กประตู
ผมสู้มาสองสามปีแล้ว
เพราะรู้ว่าเรื่องแบบนั้นจะต้องเกิดขึ้น
ผมแค่โล่งใจที่ไม่มีใครตาย
ความล้มเหลวแบบนั้นคือฝันร้าย
ผมพูดกับตัวเองเลย
"ถ้าเราไม่ให้ใครต้องรับผิดชอบ มันก็จะเกิดเรื่องแบบนี้แหละ"
ตอนเกิดเหตุประตูหลุด แล้วผมได้เห็นในข่าว
ผมทายถูกเลยว่าพวกเขาจะค้นพบอะไรบ้าง
ระหว่างการสืบสวน
เหตุผนังเครื่องบินหลุดจากเครื่อง
โยงไปถึงความหย่อนยาน ด้านคุณภาพภายในโรงงาน
เมื่อปี 2023
เครื่องบินลำหนึ่งกำลังมาตามสายการผลิต ที่โรงงานโบอิ้ง 737 ใกล้ซีแอตเทิล
นั่นคือเครื่องบินลำที่กลายมาเป็นอะแลสกา 1282
ยังมีความโกลาหลในส่วนอื่นของโรงงานอีก
ขณะที่โบอิ้งพยายามไล่ตาม การเพิ่มกำลังผลิตของตัวเอง
และต้องรับมือกับงานเอาต์ซอร์สด้วย
ฝ่ายสืบสวนพบว่าทีมประตูที่โบอิ้ง
ได้ถอดปลั๊กประตูออก
เพื่อซ่อมจุดอื่นๆ ที่ซัพพลายเออร์ทำไม่ถูกต้อง
เพื่อการนั้น พวกเขาจะต้องถอดนอตยึดสี่ตัว
แล้วก็มีภาพถ่ายภาพหนึ่งในรายงานเบื้องตัน
ที่บ่งบอกได้ชัดเจนมากๆ
เราจะเห็นภาพสามในสี่มุมของปลั๊กประตู
นอตยึดที่จำเป็นต่อการยึดปลั๊กประตูให้แน่น
มันไม่อยู่ตรงนั้น
มันไม่ได้ถูกประกอบกลับไป
หลังจากนั้น เครื่องบินก็บินไป 154 เที่ยว
ทุกครั้งที่ลงจอดหรือเทกออฟ
แรงสั่นสะเทือนก็ทำให้ปลั๊กประตูเคลื่อน ทีละเล็กทีละน้อย
จนในที่สุด
เมื่อวันที่ 5 มกราคม ปี 2024
มันก็หลุดออก
ณ ตอนนี้ เรายังไม่พบเอกสารที่บันทึก
การถอดปลั๊กเอ็มอีดีฝั่งซ้ายมือของ 8789
ถูกต้องค่ะ
ช่างผู้ดำเนินการไม่ได้จดบันทึกเอาไว้
ทำไมถึงไม่มี อาจเป็นเพราะมีคนต้องการให้งานเสร็จเร็ว
มีระบบงานทั้งระบบที่ยังไม่ดีพอ
ครั้งนี้เกือบไปแล้ว ฉิวเฉียดจริงๆ
ณ แคปิตอลฮิลล์วันนี้
ประธานเอฟเอเอกล่าวว่า ฝ่ายควบคุมคุณภาพของโบอิ้งล้มเหลวอย่างชัดเจน
ถ้าคุณไม่มีวัฒนธรรมความปลอดภัย ผมว่าก็คงผลิตเครื่องบินที่ปลอดภัยได้ยาก
ทุกอย่างที่เราพูดมาตลอด
ว่าวัฒนธรรมของโบอิ้งมันพัง
และเครื่องบินบกพร่องก็ยังบินอยู่
ได้รับการพิสูจน์แล้วว่าเป็นความจริง
(โบอิ้งหลุดไม่กี่ชั่วโมงก่อนครบกำหนด ข้อตกลง 737 แม็กซ์ในสหรัฐฯ)
เรื่องนี้เกิดขึ้นแค่สองวัน
ก่อนจะครบกำหนดข้อตกลงชะลอการฟ้อง
(โบอิ้งเกือบหลุดพ้น)
ในแง่หนึ่ง นี่คือปาฏิหาริย์
เพราะไม่ใช่แค่ไม่มีใครเสียชีวิต
แต่ทีนี้พวกเขาจะพูดได้ยังไงว่าโบอิ้งทำดีแล้ว
ในระหว่างการคาดโทษ มันพูดไม่ได้แล้ว
กระทรวงยุติธรรมประกาศว่า โบอิ้งได้ทำผิดข้อตกลงเมื่อปี 2021
ซึ่งคุ้มครองบริษัทจากทุกข้อกล่าวหา
โบอิ้งตอบโต้แล้วครับ
"เราเชื่อว่าเราได้ปฏิบัติตาม เงื่อนไขข้อตกลงแล้ว"
แต่ตอนนี้ คำถามคือ
บทลงโทษของโบอิ้งอาจจะเป็นยังไงได้บ้าง
ดูเหมือนจะยังไม่มีใครรู้
ทุกอย่างเปิดกว้างขึ้นอีกครั้ง
(กระทรวงยุติธรรมเริ่มสืบ)
การสืบสวนของกระทรวงยุติธรรม
และการดำเนินคดีอาญา
ทุกอย่างกลับมาเป็นไปได้อีกครั้ง
(สหรัฐฯ เตรียมเปิดการสอบสวนอาญาโบอิ้ง)
(8 มีนาคม ปี 2024)
ช่วงที่คุณใกล้จะออกจากโบอิ้ง
คุณได้ปรึกษาใครเรื่อง
ความเครียดที่เกิดขึ้นในที่ทำงานไหมคะ
ผมได้ปรึกษาแพทย์ครับ
แพทย์ให้คำปรึกษายังไงบ้างคะ
หมอบอกว่าผมจะหัวใจวายตาย
หรือผมอาจจะหัวใจวายได้ ในสภาพแวดล้อมแบบนั้น ใช่ครับ
หมอพูดกับคุณระหว่างนัดตรวจ
ว่าคุณจะหัวใจวายและเสียชีวิตถ้าไม่ลาออก
- นั่นคือคำให้การนะคะ - ถ้าไม่ออกจากสภาพแวดล้อมนั้น
- โอเค - ใช่ครับ
ขอพักหน่อยได้ไหมครับ
ทนายของโบอิ้งรับฟังคำให้การของเขา นานถึงเจ็ดชั่วโมงเต็ม
จอห์นล้ามากๆ
เขาบอกว่าเขาอยากกลับบ้าน
แล้วค่อยกลับมาให้การต่อวันหลัง
โบอิ้งปฏิเสธคำขอของจอห์น
ณ จุดนี้ จอห์นไม่อยากทำอะไร
ที่จะทำให้การไต่สวนล่าช้าอีกแล้ว
เขาจะมาใหม่พรุ่งนี้เลย แล้วเราก็จะดำเนินการให้จบ
แล้วเขาก็กลับไปที่โรงแรม
เช้าวันเสาร์ที่ 9 มีนาคม
ข้างนอกพายุแรง
มีฟ้าร้อง ฟ้าผ่าบ่อยครั้ง แล้วฝนก็ตกหนัก
สิบโมงเช้าแล้ว เรายังติดต่อจอห์นไม่ได้
พอฝนเริ่มซาลง
เราก็ขับรถไปที่นั่น
ตอนขับรถไปโรงแรม เราหวังว่าจะเจอจอห์น
แค่มีอาการป่วย แต่เขาจะปลอดภัยดี
ผมคิดว่าเขาอาจจะเกิดอาการแพนิกขั้นรุนแรง
หรืออะไรประมาณนั้น
แต่พอเข้าไปในโรงแรม
ผู้จัดการก็เรียกเข้าไปด้านใน
สิ่งแรกที่เธอพูดคือ "เสียใจด้วยกับความสูญเสีย"
ผมแปลกใจแล้วก็หนักใจมากๆ มันหลากหลายอารมณ์
ตอนที่ได้รู้ข่าวว่าจอห์นถูกพบในรถกระบะ
โดยมีแผลถูกยิงที่ศีรษะ
ตำรวจสายสืบเชื่อว่าน่าจะเป็นการฆ่าตัวตาย
เรามีข้อสงสัยหลายอย่าง
แล้วเราก็อยากจะแน่ใจว่าตำรวจ
ทำการสืบสวนโดยครบถ้วนสมบูรณ์
เราอยากดูข้อมูลในโทรศัพท์เขา
พยานทุกคนที่ตำรวจสอบปากคำ ผมก็อยากอ่านคำให้การของพยาน
ตำรวจได้ตรวจรอยนิ้วมือนอกรถหรือเปล่า
อดีตพนักงานบริษัทผลิตเครื่องบินสหรัฐฯ โบอิ้ง
ที่ออกมาแฉบริษัทถูกพบเป็นศพครับ
(ผู้แจ้งเบาะแสโบอิ้ง จอห์น บาร์เนตต์ ถูกพบเป็นศพในสหรัฐฯ)
ฉันได้คุยกับเขาในวันจันทร์ก่อนเกิดเหตุ
ฉันถามเขาว่า "เมื่อไหร่ลูกจะกลับบ้าน"
เขาบอกว่า "เขาเลื่อนนัดผม ผมเลยต้องอยู่ที่นี่ต่อ"
"ผมจะดีใจมากๆ ถ้าได้กลับบ้าน"
เขาบอกว่า "ผมอยากกลับไปนอนเตียงตัวเอง"
แล้วเราก็มีคำถามที่ยังไม่ได้คำตอบอีกเพียบ
เราแค่อยากรู้ว่าเกิดอะไรขึ้น
ผมช็อกเลยนะ
ไม่มีใครอยากยอมรับความจริง ว่าจอห์นจะทำแบบนี้ตอนที่…
สิ่งที่เขาตั้งใจจะทำมันใกล้จะจบแล้ว
สร้างความตระหนักรู้ถึงความจริง ว่าโบอิ้งมองข้ามคุณภาพ
เขามาถึงเส้นชัยแล้ว
แต่มาเป็นศพอยู่ในรถกระบะแบบนั้น
มันดูไม่เหมือน…
สำหรับเรา มันไม่ใช่จอห์นที่เรารู้จัก
(เกิดอะไรขึ้นกับจอห์น บาร์เนตต์กันแน่)
(ปกติผมไม่ชอบทฤษฎีสมคบคิด แต่มันมีบางอย่างแปลกๆ)
หลังจากนั้น ทุกอย่างก็แปลกไปมากๆ
(เรารู้ว่าเกิดอะไรขึ้น)
มันเหมือนได้เข้าไปอยู่ในจักรวาลคู่ขนานเลย
เห็นชัดเลยว่าเขาถูกตามสอดส่องทุกฝีก้าว
แต่มันมากพอที่จะทำให้เขาฆ่าตัวตายหรือเปล่า
นั่นคือสิ่งที่ทุกคนอยากรู้
เราพยายามจะลงบันทึกไทม์ไลน์ การตายของจอห์น บาร์เนตต์
เพื่อสรุปว่าเป็นการฆ่าตัวตายจริงหรือไม่
คนงงกันเป็นแถบๆ ค่ะ
หลายคนบอกว่าจอห์นถูกฆ่า
เพื่อข่มขู่ให้คนอื่นไม่กล้าพูด
(เขารู้เยอะเกินไป)
เขาเคยบอกว่า "ถ้าผมเป็นอะไรไป ผมไม่ได้ฆ่าตัวตายนะ"
ฉันรู้ว่าเขาไม่ได้ฆ่าตัวตาย ไม่มีทางเลย
มันดูไม่น่าเป็นไปได้
เราก็รู้สึกเหมือนกันครับ
แล้วตำรวจท้องที่เมืองชาร์ลสตัน ก็กำลังสืบสวน เช่นเดียวกับแพทย์ชันสูตร
เรารอให้ทางตำรวจกับแพทย์ชันสูตร
ส่งรายงานมาว่าทางนั้นเชื่อว่าเกิดอะไรขึ้น
บรรยากาศตึงเครียดไปหมด
ผมเองยังคิดเลย "ผมไม่แน่ใจว่าเกิดอะไรขึ้นจริงๆ กันแน่"
ตอนผมได้ข่าวเรื่องจอห์น บาร์เนตต์เสียชีวิต
มันฝังใจเลยนะ
แต่สิ่งที่ทำให้ผมโกรธจริงๆ
คือการได้รู้ว่าฝ่ายบริหารปฏิบัติกับเขายังไง
ตลอดหลายปี เพราะผมเองก็เข้าใจ
ผมโมโห
บริษัทมีโอกาสแก้ไขทุกอย่าง แต่กลับไม่ทำอะไรเลย
ผมก็เลยโทรหานักข่าวนิวยอร์กไทม์ส
ผมบอกไปว่าใช้ชื่อผมได้เลย
บอกให้ทุกคนรู้เลย ว่าผมให้เอกสารของโบอิ้งกับคุณ
(อดีตผู้จัดการโบอิ้งชี้ คนงานทำชิ้นส่วนผิด แข่งกับเส้นตาย)
ส่วนใหญ่แล้ว การออกสื่อมันไม่ใช่ทางของผมเลย
ผมไม่ใช่คนที่จะชอบเข้าหากล้อง
รอย เออร์วินจะพูดต่อสาธารณชน ออกกล้องเป็นครั้งแรกค่ะ
จอห์น บาร์เนตต์เป็นเหมือนประภาคาร
ตอนผมเริ่มงานที่โบอิ้ง
เขาคอยชี้แนวทางที่ถูกต้องให้หลายๆ คน
ตอนนี้เขาก็ยังทำแบบนั้น
รอยตั้งมั่นจะสานต่อสิ่งที่บาร์เนตต์เริ่มไว้
ผมไม่ใช่จอห์น
แต่ก็ตั้งมีใครสักคนเดินหน้าต่อไป
ครอบครัวผมก็กังวล
เรื่องที่ผมจะให้สัมภาษณ์ในหนังเรื่องนี้
แต่ผมทำเพื่อจอห์น
ผมกลัวมากนะ
แต่ผมก็สัญญากับตัวเอง
ผมจะพูดไม่ว่าผลที่ตามมาจะเป็นยังไง
ผมมาที่นี่วันนี้เพราะรู้สึกว่าผมต้องออกมา
ผมมีข้อกังวลร้ายแรง เกี่ยวกับความปลอดภัยของเครื่องบินรุ่น 787
และรุ่น 777
และผมพร้อมรับความเสี่ยง ในทางการงานจากการพูดถึงเรื่องนี้
(แซม โมฮอว์กคือใคร ผู้แจ้งเบาะแสโบอิ้งคนใหม่ออกหน้า)
ตอนนี้เราได้ทราบว่า มีผู้แจ้งเบาะแสคนใหม่ชื่อแซม โมฮอว์ก
- ผมทำให้ตัวเองตกเป็นเป้า - แล้วคุณทำไปทำไม
เพราะถึงยังไง ผมก็กังวลเรื่องความปลอดภัย
เพื่อนและครอบครัวผมนั่งเครื่องบินพวกนี้
ตั้งแต่จอห์นเสียไป
เราก็ได้รับการติดต่อหลายสิบครั้ง
จากผู้แจ้งเบาะแสในแวดวงการบิน
ทุกคนมีข้อกังวลเดียวกันกับจอห์น บาร์เนตต์
นิวยอร์กไทม์สได้สัมภาษณ์ พนักงานโบอิ้งทั้งปัจจุบันและอดีตหลายสิบราย
ที่บอกว่ากำลังแรงงาน "ลดลง" กระบวนการตรวจสอบ "หย่อนยานลง"
และความเร็วในการผลิต ได้รับความสำคัญเหนือการควบคุมคุณภาพ
(ผู้แจ้งเบาะแสโบอิ้งรายใหม่ร้อง ถูกกดดันให้ปิดบังตำหนิ)
จอห์นสร้างแรงบันดาลใจให้ใครหลายคนออกมา
(3 พฤษภาคม ปี 2024)
เรากำลังไปที่สำนักงานแพทย์ชันสูตร เทศมณฑลชาร์ลสตัน
ไปพบแพทย์ชันสูตร
ที่ได้ข้อสรุปเรื่องการเสียชีวิตของจอห์นแล้ว
แพทย์จะเปิดเผยผลการสืบสวน
รวมถึงผลตรวจนิติเวชและผลชันสูตรด้วย
ครับ มีคำถามหลายอย่างเลย
วันนี้จะเป็นวันที่ยากลำบากมากๆ สำหรับครอบครัวของจอห์น
ทุกคนได้ยินชัดเจนนะคะ
ค่ะ ขอบคุณค่ะ
- อรุณสวัสดิ์ ร็อดนีย์ ได้ยินไหมคะ - ได้ยินครับ
ทางเราได้รับแจ้ง
ผู้เสียชีวิตในรถที่โรงแรม
รถคันนั้นถูกล็อก เจ้าหน้าที่ต้องแงะ
จากนั้นเราก็ถ่ายภาพทุกอย่างตามที่พบ
กรมตำรวจชาร์ลสตัน พบรอยนิ้วมือประมาณ 80 จุด
ที่เป็นของจอห์น
ไม่มีร่องรอยใดที่ทำให้เราคิดว่าเกิดการต่อสู้
หรือเหตุการณ์ทำนองนั้นเลย
เราได้รับภาพวงจรปิดจากโรงแรม
ที่เราเห็นจอห์นเดินเข้ามาในล็อบบี้
แล้วออกจากโรงแรมไปเมื่อเวลา 20:37 น.
เราเห็นรถของเขา ถอยเข้ามาในช่องจอดตอน 20:45 น.
ไม่เห็นใครเข้าหรือออกจากรถ
จนกระทั่งเจ้าหน้าที่มาพบเขาค่ะ
คำถามหนึ่งที่เราสงสัย
คือผลตรวจกระสุนตรงกับปืนหรือเปล่าครับ
ค่ะ กระสุนที่พบในผ้าบุหลังคา
ตรงกับอาวุธของเขาค่ะ
หมอคิดว่าหลักฐานสอดคล้องกัน อาวุธเป็นของจอห์น
เขาอยู่ภายในรถของตัวเอง
สาเหตุการเสียชีวิตคือฆ่าตัวตายค่ะ
(รายงานประกอบคดี)
(ประเภทเหตุ: ฆ่าตัวตาย)
มันบีบหัวใจ
ที่ได้รู้ว่าลูกฉันต้องเจอกับอะไรบ้าง
ฉันได้เห็นแค่บางส่วน
แต่ฉันคงไม่รู้เลยว่ามันรบกวนจิตใจเขาขนาดไหน
ถ้ามีอะไรโทรมาได้เลยนะคะ
ขอบคุณค่ะ
ยินดีค่ะ
- แค่นี้นะคะ - แค่นี้ครับ
กอดฉันหน่อยซิ
นี่คือสิ่งของที่กรมตำรวจเมืองชาร์ลสตัน
คืนกลับมาให้เรา
โน้ตบุ๊กของจอห์น
นี่โทรศัพท์ของเขา
แล้วก็สมุดของจอห์น
(โบอิ้ง)
ที่เขียนอยู่ในนั้น
คือจดหมายลาตายของจอห์น
ก่อนที่เขาจะฆ่าตัวตาย
"ไปตายซะ โบอิ้ง"
(ผมทำแบบนี้ต่อไปไม่ไหวแล้ว พอแล้ว ไปตายซะ โบอิ้ง)
"ผมทำแบบนี้ต่อไปไม่ไหวแล้ว พอแล้ว"
"ขอภาวนาให้ไอ้พวกสารเลว ที่ทำลายชีวิตผมต้องชดใช้"
"ขอภาวนาให้โบอิ้งต้องชดใช้"
"ฝังผมแบบคว่ำหน้านะ โบอิ้งกับไอ้พวกผู้บริหารขี้โกหก
จะได้มาจูบตูดผมได้"
"ถึงครอบครัวและเพื่อนๆ ผมได้พบเป้าหมายของตัวเอง
ใจผมสงบแล้ว รักทุกคนมากๆ"
แล้วเขาก็ลงชื่อ จอห์น/มิตช์ หรือสวอมปี้
(ผมได้พบเป้าหมายของตัวเอง ใจผมสงบแล้ว รักทุกคนมากๆ)
นี่คือเรื่องหนึ่งที่เราได้แต่ถามตัวเองซ้ำๆ
"ผมทำอะไรต่างจากนี้ได้บ้าง"
ใช่
แต่มีเรื่องหนึ่งที่แน่นอน
นั่นก็คือ
โบอิ้งอาจไม่ได้เป็นคนเหนี่ยวไก
แต่โบอิ้งคือสาเหตุ
ที่จอห์นเสียชีวิต
วันนี้ การไต่สวนโดยรัฐสภา จะเน้นประเด็นความปลอดภัยและคุณภาพ
ของเครื่องเจ็ตพาณิชย์โบอิ้งเป็นหลัก
หลังเครื่อง 737 แม็กซ์ตก
โบอิ้งได้สัญญาว่าจะเปลี่ยนแปลง
แล้วผู้แจ้งเบาะแสหลายราย ก็ได้ออกมารายงานต่อเรา
ว่าที่จริงแล้ว ยังมีเรื่องเดิมเกิดขึ้นซ้ำๆ
ตัวยึดไม่ถูกต้อง
ใช้ชิ้นส่วนที่มีตำหนิและเสียหาย
คุณภาพการผลิตหย่อนยาน
แน่นอนว่ามีหลักฐานมหาศาล บ่งชี้ว่าสมควรแก่การส่งฟ้อง
แล้วเราก็รู้สึกมากขึ้นทุกวัน ว่าเราต้องเรียกร้องความรับผิดชอบ
นั่นคือเหตุผลที่เดฟ แคลฮูน
ซีอีโอจะถูกเบิกตัวขึ้นให้การวันนี้
นี่ลูกสาวฉันค่ะ แดเนียล มัวร์
แดเนียลอายุแค่ 24 ปี
ขณะเสียชีวิตบนเครื่อง 737 แม็กซ์
ฉันชื่อซิปโปราห์ คูเรีย ฉันเสียพ่อไป โจเซฟ คูเรีย ไวธากา
ในฐานะหน่วยงานที่เกี่ยวข้อง กับการตัดสินใจที่มีผลสำคัญ
ถ้าคุณไม่ส่งฟ้อง ถ้าคุณไม่สั่งสอนให้ประวัติศาสตร์
ได้รู้บทเรียนความยุติธรรมที่แท้จริง แล้วประวัติศาสตร์มันซ้ำรอย
คุณจะทนอยู่กับตัวเองได้ยังไง
คุณทำลายชีวิตลูกเรา
คุณฆ่าลูกๆ ของเรา
เราจะไม่มีวันได้เจอ ได้กอดพวกเขา
เหมือนที่คุณได้กอดครอบครัวตัวเอง
ขอคำตอบให้เราเถอะ
เลิกเห็นกำไรมาก่อนชีวิตคนได้แล้ว
คิดถึงหกนาทีแห่งลมหายใจสุดท้าย ของลูกสาวฉันบนเครื่องบินบ้าง
อัปยศ
หกนาทีที่เธอติดต่อหาฉัน
ห้าปีก่อน ผู้บริสุทธิ์ 346 รายเสียชีวิต
ในโศกนาฏกรรมสองครั้งที่ป้องกันได้
จากโศกนาฏกรรมเหล่านั้น โบอิ้งได้ให้สัญญาว่าจะเปลี่ยนแปลงตัวเอง
และช่วงหนึ่ง บางคนก็เชื่อว่าโบอิ้งอาจจะเปลี่ยนไปแล้ว
แต่แล้วเมื่อเดือนมกราคมที่ผ่านมา
ฉากหน้าก็ปลิวหลุดไปจริงๆ
เปลือกของสัญญาอันกลวงเปล่า ที่โบอิ้งได้มอบให้กับโลก
ประเด็นที่อยู่หน้าเราวันนี้ คือเรื่องความเป็นความตาย
และการไต่สวนครั้งนี้
คือช่วงเวลาแห่งการสะสาง
ผมอยากขอกล่าวต้อนรับแขกบางท่านเป็นพิเศษ
ที่ให้เกียรติมาเป็นสักขีพยานกันในวันนี้
ครอบครัวของจอห์น บาร์เนตต์
แม่ของเขา วิกกี้ สโตกส์ พี่ชายของเขา ร็อดนีย์ บาร์เนตต์
ผู้แจ้งเบาะแสโบอิ้ง
ที่ได้ฆ่าตัวตายจากความกดดันอย่างหนัก
ที่ทางบริษัทกระทำกับเขา จากการกล่าวหาด้านความปลอดภัย
เดวิด แคลฮูนเป็นประธานบริษัท และประธานเจ้าหน้าที่บริหารของโบอิ้ง
มาตั้งแต่มกราคม ปี 2020
และเขาได้เริ่มต้นอาชีพการงาน
ที่บริษัทเจเนอรัล อิเล็กทริก จีอี ซึ่งเขาอยู่ที่นั่นถึง 26 ปี
คุณแคลฮูน ดูเหมือนว่าวันเว้นวัน
จะมีข่าวปัญหาใหม่ๆ เกี่ยวกับ ข้อกังวลด้านความปลอดภัยในเครื่องบินโบอิ้ง
แล้วอะไรคือสาเหตุต้นตอ ของความล้มเหลวเชิงระบบครั้งนี้คะ
คุณจะแก้ไขอย่างไร
และใครควรจะต้องรับผิดชอบ
ความรับผิดชอบจะจบที่คุณ หรือจบที่คนอื่น
สาเหตุที่เป็นผลให้เกิดปัญหาเกือบทุกอย่าง นอกจากเหตุเที่ยวบินอะแลสกา
เกี่ยวโยงกับการออกความเห็นหลายๆ เรื่อง
ที่อยู่ต่ำลงไป ในสายการดำเนินธุรกิจและการซ่อมบำรุง
และอื่นๆ เกี่ยวกับเครื่องบิน
อะแลสกาเป็นตำหนิจากการผลิต
ผมไม่ทราบว่ามีเครื่องอื่นด้วยหรือไม่
ซัพพลายเออร์ชิ้นส่วนและส่วนประกอบต่างๆ
โบอิ้งป้ายความผิดให้
คนงานที่ตำแหน่งงานตัวเองเป็นเดิมพัน โบอิ้งก็ป้ายความผิดให้
นักบินที่ขับเครื่องบินเหล่านั้น
โบอิ้งก็ป้ายความผิดให้
โบอิ้งโทษทุกคน
ยกเว้นตัวเอง
ปัญหาหลายๆ อย่างมาจาก แรงงานที่ไม่ผ่านการฝึกอบรม
ทุกอย่างมาจากเรื่องนั้นครับ ด้วยความสัตย์จริง
คุณแคลฮูน ค่าตอบแทนปัจจุบันของคุณ อยู่ที่เท่าไหร่นะครับ
ท่านสว. เรื่องนั้นมีบันทึกไว้ ในเอกสารจากตัวแทนของเรา
ทุกปีที่ผมอยู่ในตำแหน่งนี้มา
ใช่ครับ แต่เท่าไหร่
- ตัวเลขก็สูงอยู่ครับ - ผมจะช่วยคุณเอง
ปีนี้ 32.8 ล้านดอลลาร์ ถูกต้องไหมครับ
ใช่ครับ
เพิ่มจากปีที่แล้วถึง 45 เปอร์เซ็นต์ ถูกต้องไหมครับ
ใช่ครับ
คุณถูกจ้างมาทำอะไรกันแน่
ผมถูกจ้างมาบริหารบริษัทโบอิ้งครับ
ครับ แล้วคุณภาพอยู่ในค่าตอบแทนนี้หรือเปล่า
เพราะเราได้พบผู้แจ้งเบาะแสหลายราย ที่มาให้การต่อคณะกรรมการนี้
แล้วกล่าวหาว่าโบอิ้งใช้ทางลัดทุกอย่าง
ด้านคุณภาพและความปลอดภัย ไม่ใช่แค่ในอดีต
แต่ปัจจุบันด้วย
พวกเขากล่าวหาว่าคุณตัดขั้นตอน การตรวจสอบความปลอดภัย
ผู้ตรวจสอบที่ทำการตรวจสอบคุณภาพ ก็มีจำนวนลดน้อยลง
พวกเขากล่าวหาว่า เมื่อตัวเองแจ้งปัญหาและข้อกังวล
พวกเขาถูกย้ายงาน ถูกตอบโต้
ถูกข่มขู่ทำร้ายร่างกาย
ผมว่ามันฟังดูไม่เหมือน การใส่ใจในคุณภาพเลยนะครับ
แต่คุณก็ยังได้ค่าตอบแทนปีละ 33 ล้านดอลลาร์
(เดวิด แคลฮูน ซีอีโอ โบอิ้ง (ปี 2020-2024) ค่าตอบแทนเฉลี่ย - 101.8 ล้านดอลลาร์)
โบอิ้งอยู่ในสภาพย่ำแย่กว่าที่เคย
และสิ่งที่ยอมรับได้ยากมากๆ
คือผู้บริหารที่ทำการตัดสินใจเหล่านั้น
มีทรัพย์สินนับร้อยล้านดอลลาร์
โบอิ้งกำลังเละตุ้มเป๊ะ
แต่คนกลุ่มเล็กมากๆ
ที่พาบริษัทไปถึงจุดนั้น
กลับกลายเป็นคนรวยติดอันดับโลก
มีผู้บริหารหลายคนที่เคยได้เข้ามาที่โบอิ้ง
เข้ามาที่หลายๆ บริษัททั่วอเมริกา
ที่มองว่าหน้าที่ของตัวเอง
คือการลดต้นทุน
รีดเงินจากบริษัทเพื่อเพิ่มกำไร
คุณปอกลอกบริษัท
คุณปอกลอกโบอิ้ง
มันเคยเป็นหนึ่งในบริษัท ที่ยิ่งใหญ่ที่สุดที่อเมริกาเคยมี
โบอิ้งเคยจ้างงานหลายพันตำแหน่งในรัฐของผม
แต่คุณมาปอกลอกบริษัท เพื่อกำไร เพื่อสร้างมูลค่าให้ผู้ถือหุ้น
แล้วคุณกลับได้รางวัลจากเรื่องนี้
คุณได้ขึ้นเงินเดือนก้อนโต เงินเพิ่มมหาศาล
ทุกอย่างไปได้สวยสำหรับคุณ แต่ไม่ใช่สำหรับประชาชนอเมริกัน
ผู้บริหารหลายคนไม่ได้รู้จักสินค้าที่ตัวเองทำเลย
พวกเขาถูกจ้างมาเพราะจบปริญญาบริหารธุรกิจ
บริษัทที่ประสบความสำเร็จมี และบริษัทที่ไม่ประสบความสำเร็จไม่มี
ตอนนี้อยู่ที่ 47 ต่อเดือน เราจะเพิ่มเป็น 52 ต่อเดือนครับ
ตัวเลขคาดการณ์ดูแข็งแกร่งขึ้นทุกวัน
ถ้ารัฐสภาให้ความช่วยเหลือ
เราจะทำกำไรเพิ่มได้จริงตามคาดการณ์
เที่ยวบินฟรอนเทียร์ 2688 รันเวย์ 2-8 ซ้าย เคลียร์ พร้อมเทกออฟ
2-8 ซ้าย เคลียร์ พร้อมเทกออฟ
โบอิ้งชอบแก้ที่อาการ
ชิ้นส่วนบางชิ้นปลิวหลุดจากเครื่องบิน หรือเครื่องยนต์เกิดเพลิงไหม้
พวกเขาก็อยากหาทางซ่อมด่วน
จะได้พูดได้ว่าแก้ไขแล้ว
โบอิ้งไม่เคยแก้ที่ต้นตอของโรค
ซึ่งก็คือโมเดลการบริหาร
ล่าเงินเหนือสิ่งอื่นใด
ไม่ใช่สร้างเครื่องบินที่ยอดเยี่ยมที่สุดในโลก
ในบริษัทส่วนใหญ่ เดิมพันไม่ใช่ชีวิตคน
แต่ที่โบอิ้ง มันเดิมพันด้วยชีวิต
เมื่อคุณภาพของโบอิ้งลดลง
ผู้คนก็ตาย
เราทุกคนต้องการการบินที่ปลอดภัย
เราต้องการเครื่องบินที่ปลอดภัย
โบอิ้งต้องรับผิดชอบ
(ซีอีโอสี่คนล่าสุดของโบอิ้ง ได้รับค่าตอบแทนและสวัสดิการเกษียณ)
(รวมกันเกือบ 500 ล้านดอลลาร์)
(ณ มีนาคม ปี 2026 แผนกเครื่องบินพาณิชย์ของโบอิ้ง)
(ยังทำกำไรไม่ได้ตั้งแต่ปี 2018 โดยขาดทุนสะสม 40,000 ล้านดอลลาร์)
(เมื่อสิงหาคม ปี 2025 โบอิ้งจ่ายค่ายอมความ คดีแฉความลับของจอห์น "สวอมปี้" บาร์เนตต์)
(โดยไม่เปิดเผยจำนวนเงิน)
(คดีแพ่งที่สอง ฐานทำผู้อื่นเสียชีวิต โดยผิดกฎหมาย ยังอยู่ระหว่างดำเนินคดี)
(เมื่อพฤศจิกายน ปี 2025 กระทรวงยุติธรรมได้ถอนฟ้องคดีอาญา)
(ต่อโบอิ้งในกรณีเครื่อง 737 แม็กซ์ตก)
(โบอิ้งถูกสั่งปรับ 1.1 พันล้านดอลลาร์ และบังคับทำสัญญา)
(ปรับปรุงความปลอดภัย คุณภาพ และการปฏิบัติตามข้อกำหนด)
(ไม่มีซีอีโอคนใดของโบอิ้งเคยถูกตั้งข้อหาใดๆ)
พวกเขาอยากไล่เราไปให้พ้นจริงๆ
แต่ฉันคงไม่สามารถเดินหนีไป แล้วบอกว่า
"เราทำอะไรไม่ได้" แล้วก็ยกมือยอมแพ้
ความยุติธรรมยังไม่เกิดขึ้น ความรับผิดชอบยังไม่เกิดขึ้น
แล้วฉันก็โกรธมากๆ
ฉันคิดว่าเราจะต้องสู้ต่อไป
มันจะเป็นแบบนี้ต่อไปไม่ได้
การเปลี่ยนแปลงต้องเกิดขึ้น
(หลังปฏิเสธการมีส่วนร่วมกับภาพยนตร์เรื่องนี้ โบอิ้งได้ตกลง)
(ตอบคำถามเฉพาะจากทางเรา เป็นลายลักษณ์อักษรในภายหลัง)
("ข้อกล่าวหาในภาพยนตร์เรื่องนี้ มีรายงานข่าวอย่างกว้างขวางมานานหลายปี)
(บางส่วนยังคงเป็นข้อกล่าวหา ที่ไม่มีมูลเหตุรองรับจนปัจจุบัน)
(บางส่วนเป็นปัญหาที่โบอิ้งได้แก้ไขจนถี่ถ้วนแล้ว หรือยังคงดำเนินการปรับปรุง…)
(ภายใต้การนำของซีอีโอคนใหม่ และด้วยเสียงตอบรับจากพนักงาน)
(เราได้สร้างค่านิยมและพฤติกรรมใหม่ๆ ที่เสริมสร้างวัฒนธรรมองค์กรให้เข้มแข็งขึ้น…")
คำบรรยายโดย วรากรณ์ จันทา